				|

		52012PC0526

			Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Deċiżjoni Nru 573/2007/KE, id-Deċiżjoni Nru 575/2007/KE u d-Deċiżjoni tal-Kunsill 2007/435/KE bil-ħsieb li tiżdied ir-rata ta’ kofinanzjament għall-Fond Ewropew għar-Refuġjati, il-Fond Ewropew għar-Ritorn u l-Fond Ewropew għall-Integrazzjoni taċ-ċittadini ta' pajjiżi terzi fir-rigward ta' ċerti dispożizzjonijiet marbutin mal-ġestjoni finanzjarja għal ċerti Stati Membri li qed jesperjenzaw jew huma mhedda b'diffikultajiet serji fir-rigward tal-istabbilità finanzjarja tagħhom /* COM/2012/0526 final - 2012/0252 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
·
Ir-raġunijiet u l-għanijiet
Il-kriżi
finanzjarja u ekonomika sostnuta qed iżżid il-pressjoni fuq
ir-riżorsi finanzjarji nazzjonali hekk kif l-Istati Membri qed inaqqsu
l-bagits tagħhom. F'dan il-kuntest, l-iżgurar ta' implimentazzjoni
mingħajr xkiel tal-programmi adottati taħt l-erba' Fondi stabbiliti
bħala parti mill-Programm Ġenerali dwar “Solidarjetà u Ġestjoni
tal-Flussi Migratorji” (minn hawn' il quddiem imsejħa “il-Fondi”), hija
ta’ importanza partikolari bħala mezz biex jiġu injettati l-fondi
fl-ekonomija.
Madankollu,
l-implimentazzjoni tal-programmi hija ħafna drabi sfida minħabba
l-problemi ta' likwidità minħabba limitazzjonijiet baġitarji li
ħafna drabi jwasslu għal tnaqqis qawwi fl-infiq u konsegwentement
ikabbru l-problemi waqt perjodu ta’ kriżi sostnuta. Dan huwa l-każ
b’mod partikolari għal dawk l-Istati Membri li l-iktar ġew milquta
mill-kriżi u li rċevew għajnuna finanzjarja taħt programm
mill-Mekkaniżmu Ewropew ta' Stabilizzazzjoni Finanzjarja (EFSM),
il-Faċilità Ewropea ta' Stabbiltà Finanzjarja (l-EFSF) jew self bilaterali
għall-pajjiżi tal-euro jew minn Mekkaniżmu
għall-Bilanċ tal-Pagamenti (BOP) għall-pajjiżi li mhumiex
fiż-żona tal-euro. Sal-lum, sitt pajjiżi – inkluża
l-Greċja li rċeviet ukoll għajnuna finanzjarja qabel
l-istabbiliment tal-EFSM permezz ta' self bilaterali – talbu għajnuna
finanzjarja taħt il-varji mekkaniżmi ta' appoġġ u ftehmu
mal-Kummissjoni dwar programm ta’ aġġustament makroekonomiku. Dawn
is-sitt pajjiżi huma l-Ungerija, ir-Rumanija, il-Latvja (taħt
il-mekkaniżmu tal-BoP), il-Portugall, il-Greċja u l-Irlanda
(taħt l-EFSM/l-EFSF/bilateralment). Għandu jiġi nnutat li
l-programm għall-Ungerija skada fl-2010 filwaqt li l-programm għal-Latvja
skada fil-bidu tal-2012.
Biex tiżgura
li l-Istati Membri li bbenefikaw minn mekkaniżmi ta’ sostenn finanzjarju
(jew kull Stat Membru ieħor li jista' jkun ikkonċernat b'din
l-assistenza fil-ġejjieni) jkomplu jimplimentaw il-programmi adottati
taħt il-Fondi fil-qasam u jkomplu jużaw il-fondi
għall-proġetti, din il-proposta fiha dispożizzjonijiet li
jippermettu lill-Kummissjoni żżid ir-rata ta’ kofinanzjament
tal-Unjoni għal dawn il-pajjiżi, għall-perjodu li matulu jkunu
jibbenefikaw minn għajnuna finanzjarja pprovduta minn wieħed mill-mekkaniżmi
ta’ appoġġ taħt kwalunkwe mill-istrumenti ta’ finanzjament. Dan
se jipprovdi riżorsi finanzjarji addizzjonali lill-Istati Membri u se
jagħmilha aktar faċli li jkomplu jimplimentaw il-programmi
fil-prattika.
·
Kuntest ġenerali
Ma jista’ jkun
hemm l-ebda dubju li l-kriżi finanzjarja li sejra għall-agħar
f'xi Stati Membri qed ikollha effett sostanzjali fuq l-ekonomija reali,
minħabba fost affarijiet oħra l-ammont ta’ dejn akkumulat u
d-diffikutajiet li l-Gvernijiet li jixtiequ jisselfu flus mis-suq bi
spejjeż sostenibbli qed jiltaqgħu magħhom.
Il-Kummissjoni
kienet u għadha attiva ħafna fit-tressiq ta’ proposti dwar
l-aħjar mod kif nirreaġixxu għall-kriżi finanzjarja attwali
u għall-konsegwenzi soċjoekonomiċi tagħha. It-tliet
proposti tagħha għal dawn il-kwistjonijiet ġew adottati. L-ewwel
waħda tirrevedi r-Regolament Nru (KE) 1083/2006 li jistabbilixxi
d-dispożizzjonijiet ġenerali dwar il-Fond Ewropew
għall-Iżvilupp Reġjonali, il-Fond Soċjali Ewropew u l-Fond
ta' Koeżjoni bil-għan li jiżdied l-ammont tal-kontribuzzjoni
tal-Unjoni li jitħallas permezz ta' pagamenti interim u pagamenti
tal-bilanċ finali sa 10 punti perċentwali fuq il-limiti attwali
(ir-Regolament (UE) Nru 1311/2011 tat-13 ta' Diċembru 2011). It-tieni
proposta tirrevedi r-Regolament tal-Kunsill (KE) Nru 1698/2005 dwar
appoġġ għal żvilupp rurali mill-Fond Agrikolu Ewropew
għall-Iżvilupp Rurali bil-għan li tiżdied ir-rata
tal-kontribuzzjoni tal-Fond sa 95% fir-reġjuni eliġibbli skont
l-objettivi ta’ Konverġenza, ir-reġjuni l-aktar imbiegħda u
l-gżejjer iż-żgħar tal-Eġew u sa 85% f’reġjuni
oħra (ir-Regolament Nru (UE) 1312/2011 tad-19 ta’ Diċembru 2011).
It-tielet waħda tirrevedi r-Regolament (KE) Nru 1198/2006 dwar il-Fond
Ewropew għas-Sajd li jippermetti żieda fl-ammont tal-kontribuzzjoni tal-Unjoni
li għandhom jitħallsu permezz ta' pagamenti interim u pagamenti
tal-bilanċ finali sa 10 punti perċentwali fuq il-limiti attwali
(ir-Regolament UE) Nru 387/2012 tad-19 ta’ April 2012).
·
Dispożizzjoni eżistenti fil-qasam
tal-proposta
L-Artikolu 14 tad-Deċiżjoni
Nru 573/2007/KE tal-Parlament Ewropew u tal-Kunsill tat-23 ta' Mejju 2007 li
tistabbilixxi l-Fond Ewropew għar-Refuġjati għall-perijodu
mill-2008 sal-2013 bħala parti mill-programm Ġenerali “Solidarjetà u Ġestjoni
tal-Flussi Migratorji” jipprovdi li r-rata ta’ kofinanzjament tal-Unjoni
għall-azzjonijiet appoġġati fil-prinċipju ma tistax
taqbeż il-50%. L-Artikolu 14 jistipula wkoll li din ir-rata ta’
kofinanzjament tal-Unjoni tista' tiżdied għal 75% jekk l-Istat Membru
fil-kwistjoni jkun kopert mill-Fond ta' Koeżjoni jew jekk l-azzjoni
tindirizza prijoritajiet speċifiċi li jkunu ġew identifikati
fil-linji gwida strateġiċi.
L-Artikolu 15 tad-Deċiżjoni Nru
575/2007/KE tal-Parlament Ewropew u tal-Kunsill tat-23 ta' Mejju 2007 li
tistabbilixxi l-Fond Ewropew għar-Ritorn għall-perjodu mill-2008
sal-2013 bħala parti mill-programm Ġenerali “Solidarjetà u
Ġestjoni tal-Flussi Migratorju” u l-Artikolu 13 tad-Deċiżjoni
tal-Kunsill 2007/435/KE tal-25 ta’ Ġunju 2007 li tistabbilixxi l-Fond
Ewropew għall-Integrazzjoni ta’ ċittadini ta’ pajjiżi terzi
għall-perjodu mill-2007 sal-2013 bħala parti mill-programm
Ġenerali “Solidarjetà u Ġestjoni tal-Flussi ta' Migrazzjoni”
għandhom kontenut identiku mal-Artikolu 14 tad-Deċiżjoni Nru
573/2007/KE imsemmi hawn fuq.
L-Artikolu 21(3) tad-Deċiżjoni Nru
573/2007/KE jipprovdi li għajnuna finanzjarja mill-Fond Ewropew
għar-Refuġjati għal miżuri ta' emerġenza ma
għandhiex taqbeż it-80% tal-ispiża ta' kull miżura.
·
Konsistenza ma' politiki u għanijiet
oħrajn tal-Unjoni
Il-proposta hija
konsistenti ma' proposti u inizjattivi oħra adottati mill-Kummissjoni
Ewropea b'rispons għall-kriżi finanzjarja.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
·
Konsultazzjoni mal-partijiet interessati
Ma kienx hemm
konsultazzjoni ma' partijiet interessati esterni.
·
Ġbir u użu ta’ għarfien espert
L-użu ta’
għarfien espert estern ma kienx meħtieġ.
·
Analiżi tal-impatt
Il-proposta se tippermetti lill-Kummissjoni
biex tapplika rati ta' kofinanzjament ogħla għall-pajjiżi li
jibbenefikaw minn wieħed mill-mekkaniżmi ta' appoġġ.
Mhux meħtieġ baġit
addizzjonali, għaliex matul il-perjodu ta’ pprogrammar tal-2007 sal-2013,
mhix se tinbidel l-allokazzjoni nazzjonali annwali mill-Fondi
għall-pajjiżi u għall-programmi.
3.           L-ELEMENTI LEGALI TAL-PROPOSTA
·
Sommarju tal-proposta
Qed ikun propost li jiġi modifikat
l-Artikolu 14 u l-Artikolu 21(3) tad-Deċiżjoni Nru 573/2007/KE
tal-Parlament Ewropew u tal-Kunsill biex jippermetti lill-Unjoni rata ta’
kofinanzjament applikabbli għall-programmi tal-Fond Ewropew
għar-Refuġjati tal-Istati Membri kkonċernati biex jiġu
miżjuda b’20 punt perċentwali, sakemm dawn qed jibbenefikaw minn
wieħed mill-mekkaniżmi ta' appoġġ. Bl-istess mod qed ikun
propost li jiġi mmodifikat l-Artikolu 15 tad-Deċiżjoni Nru
575/2007/KE tal-Parlament Ewropew u tal-Kunsill, kif ukoll l-Artikolu 13
tad-Deċiżjoni tal-Kunsill 2007/435/KE.
Ladarba deċiżjoni li tagħti
l-assistenza finanzjarja lil Stat Membru taħt wieħed
mill-mekkaniżmi ta' appoġġ tkun ittieħdet, l-Istat Membru
jista’ jissottometti lill-Kummissjoni jew abbozz tal-programm annwali jew
abbozz tal-programm annwali rivedut li japplika r-rata ta’ kofinanzjament
miżjuda tal-Unjoni.
Biex ikun intitolat biex japplika rata ta’
kofinanzjament miżjuda tal-Unjoni, Stat Membru għandu jibbenefika
minn wieħed mill-mekkaniżmi ta’ appoġġ meta jissottometti
l-abbozz tal-programm annwali tiegħu jew abbozz tal-programm annwali
rivedut. Madankollu, ladarba azzjoni ta' programm annwali speċifiku tkun
ġiet kofinanzjata bir-rata ta’ kofinanzjament miżjuda tal-Unjoni, din
tibqa' hekk sa tmiem il-perjodu tal-eliġibilità tal-programm annwali
relatat sew jekk l-Istat Membru jkun għadu jgawdi minn wieħed
mill-mekkaniżmi ta' appoġġ u sew jekk le.
·
Bażi legali
Deċiżjoni
Nru 573/2007/KE tal-Parlament Ewropew u tal-Kunsill
tat-23 ta' Mejju 2007 li tistabbilixxi l-Fond Ewropew
għar-Refuġjati għall-perijodu mill-2008 sal-2013 bħala
parti mill-Programm ġenerali ‘Solidarjetà u Ġestjoni tal-Flussi
Migratorji’.
Deċiżjoni
Nru 575/2007/KE tal-Parlament Ewropew u tal-Kunsill
tat-23 ta' Mejju 2007 li tistabbilixxi l-Fond Ewropew
għar-Ritorn għall-perijodu mill-2008 sal-2013 bħala parti
mill-Programm ġenerali ‘Solidarjetà u Ġestjoni tal-Flussi
Migratorji’.
Deċiżjoni
tal-Kunsill 2007/435/KE tal-25 ta’ Ġunju 2007 li tistabbilixxi l-Fond
Ewropew għall-Integrazzjoni ta’ ċittadini ta’ pajjiżi terzi
għall-perjodu mill-2007 sal-2013 bħala parti mill-Programm
Ġenerali "Solidarjetà u Ġestjoni tal-Flussi Migratorji".
Ibbażati fuq
il-prinċipju ta’ amministrazzjoni komuni bejn il-Kummissjoni Ewropea u
l-Istati Membri, dawn id-Deċiżjonijiet jinkludu
dispożizzjonijiet għall-proċess ta’ programmar kif ukoll
arranġamenti għall-ġestjoni tal-programmi (inkluża dik
finanzjarja), il-monitoraġġ, il-kontroll finanzjarju u l-evalwazzjoni
ta' proġetti.
·
Il-prinċipju tas-sussidjarjetà
Il-proposta hija
konformi mal-prinċipju tas-sussidjarjetà sal-punt li tfittex li tipprovdi
appoġġ miżjud permezz ta' Fondi għal ċerti Stati
Membri li għaddejjin minn diffikultajiet serji, partikolarment dawk li qed
jiffaċċjaw problemi fit-tkabbir ekonomiku u l-istabbiltà finanzjarja
tagħhom u li qed jesperjenzaw deterjorament f'dak li hu defiċit u
dejn jew tnaqqis fit-tkabbir ekonomiku, li jirrifletti sfidi domestiċi
strutturali u l-ambjent ekonomiku u finanzjarju internazzjonali. F'dan
il-kuntest, jeħtieġ li jiġi stabbilit fil-livell tal-Unjoni
Ewropea, mekkaniżmu temporanju li jippermetti lill-Unjoni Ewropea
tikkofinanzja l-infiq iċċertifikat taħt il-Fondi, billi
tuża rata ogħla ta' kofinanzjament.
·
Il-prinċipju tal-proporzjonalità
Il-proposta
tikkonforma mal-prinċipju tal-proporzjonalità:
Din il-proposta
hija tabilħaqq proporzjonata, peress li tieħu passi biex tipprovdi
aktar appoġġ mill-Fondi lill-Istati Membri li jinsabu
f'diffikultajiet jew li huma mhedda serjament b’diffikultajiet serji
ikkawżati minn ċirkostanzi eċċezzjonali lil hinn
mill-kontroll tagħhom u li jaqgħu taħt il-kondizzjonijiet
tar-Regolament tal-Kunsill Nru (UE) 407/2010 (li jistabbilixxi
il-Mekkaniżmu Ewropew ta' Stabbilizzazzjoni Finanzjarja (EFSM)), jew li
jirċievu għall-istess raġunijiet assistenza finanzjarja
mill-Faċilità Ewropea ta' Stabbiltà Finanzjarja (EFSF) jew
il-Mekkaniżmu Ewropew ta' Stabbiltà (MES), jew jinsabu f'diffikultajiet
jew mhedda serjament b'diffikultajiet rigward il-bilanċ tal-pagamenti
tagħhom u li jaqgħu taħt il-kondizzjonijiet tar-Regolament
tal-Kunsill (KE) Nru 332/2002/KE. Dan ikun japplika wkoll
għall-Greċja, li rċeviet għajnuna finanzjarja taħt
ftehim partikolari stabbilit barra mill-mekkaniżmi ta' appoġġ,
taħt Ftehim Bejn il-Kredituri u l-Att għal Faċilità ta' Self
fiż-Żona tal-Euro.
·
Għażla tal-istrument
L-istrument
propost: Deċiżjonijiet.
Strumenti
oħra ma jkunux adattati minħabba r-raġunijiet li ġejjin:
Il-Kummissjoni
esplorat l-ispazju għall-immanuvrar provdut mill-qafas legali u tqis li
huwa meħtieg, fid-dawl tal-esperjenza miksuba s'issa, li tipproponi emendi
għad-Deċiżjonijiet. L-għan ta’ din ir-reviżjoni huwa
li tagħmel eħfef azzjonijiet ta’ kofinanzjament, u allura
titħaffef kemm l-implimentazzjoni tagħhom kif ukoll jitħaffef
l-impatt ta' investimenti bħal dawn fuq l-ekonomija reali.
4.           IMPLIKAZZJONI BAĠITARJA
Ma hemmx impatt
fuq l-approprjazzjonijiet għall-impenji minħabba li ma hemm ebda
modifiki proposti għall-ammonti massimi tal-finanzjament tal-Fondi
previsti fil-programmi annwali għall-perjodu ta’ programmazzjoni
2007-2013.
Il-proposta turi
r-rieda tal-Kummissjoni Ewropea biex tgħin lill-Istati Membri fl-isforzi
tagħhom biex jittrattaw il-kriżi finanazjarja. L-emendi se jipprovdu
lill-Istati Membri kkonċernati bil-fondi meħtieġa
għall-appoġġ tal-proġetti u għall-irkupru ekonomiku.
2012/0252 (COD)
Proposta għal
DEĊIŻJONI TAL-PARLAMENT EWROPEW
U TAL-KUNSILL
li temenda d-Deċiżjoni Nru
573/2007/KE, id-Deċiżjoni Nru 575/2007/KE u d-Deċiżjoni
tal-Kunsill 2007/435/KE bil-ħsieb li tiżdied ir-rata ta’
kofinanzjament għall-Fond Ewropew għar-Refuġjati, il-Fond
Ewropew għar-Ritorn u l-Fond Ewropew għall-Integrazzjoni
taċ-ċittadini ta' pajjiżi terzi fir-rigward ta' ċerti
dispożizzjonijiet marbutin mal-ġestjoni finanzjarja għal
ċerti Stati Membri li qed jesperjenzaw jew huma mhedda b'diffikultajiet
serji fir-rigward tal-istabbilità finanzjarja tagħhom
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u partikolarment l-Artikoli 78(2), u
l-Artikolu 79(2) u (4) tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Filwaqt li jaġixxu skont il-proċedura
leġiżlattiva ordinarja,
Billi:
(1)       Id-Deċiżjoni Nru
573/2007/KE tal-Parlament Ewropew u tal-Kunsill tat-23 ta' Mejju 2007[1] tistabbilixxi l-Fond Ewropew
għar-Refuġjati, id-Deċiżjoni Nru 575/2007/KE tal-Parlament
Ewropew u tal-Kunsill tat-23 ta' Mejju 2007[2]
stabbilixxiet il-Fond Ewropew għar-Ritorn u d-Deċiżjoni
tal-Kunsill 2007/435/KE tal-25 ta' Ġunju 2007[3] stabbilixxiet il-Fond Ewropew
għall-Integrazzjoni ta' ċittadini ta' pajjiżi terzi, bħala
parti mill-Programm Ġenerali “Solidarjetà u Ġestjoni tal-Flussi
Migratorji”. Huma jipprovdu għal rati differenti ta’ kofinanzjament
tal-Unjoni għal azzjonijiet appoġġjati mill-Fondi.
(2)       Il-kriżi finanzjarja
globali mingħajr preċedent u r-reċessjoni ekonomika għamlu
ħsara serja lit-tkabbir ekonomiku u lill-istabilità finanzjarja, u
ħolqu deterjorament qawwi fil-kondizzjonijiet finanzjarji, ekonomiċi
u soċjali ta' diversi Stati Membri. Xi Stati Membri qed jesperjenzaw
diffikultajiet serji jew huma mhedda b'diffikultajiet bħal dawn,
partikolarment fir-rigward tal-istabbiltà finanzjarja u ekonomika tagħhom,
li wasslu għal deterjorament fil-pożizzjonijiet tad-defiċit u
d-dejn tagħhom u heddew it-tkabbir ekonomiku minħabba l-ambjent
internazzjonali finanzjarju u ekonomiku.
(3)       Filwaqt li azzjonijiet
importanti biex jibbilanċjaw l-effetti negattivi tal-kriżi
ttieħdu diġà, l-impatt tal-kriżi finanzjarja fuq l-ekonomija
reali, is-suq tax-xogħol u s-soċjetà inġenerali qiegħed
jinħass ma’ kullimkien. Il-pressjoni fuq ir-riżorsi finanzjarji
nazzjonali qed tiżdied u għandhom jittieħdu aktar miżuri
biex tittaffa dik il-pressjoni permezz tal-aqwa użu tal-fondi tal-Unjoni.
(4)       Ir-Regolament tal-Kunsill
(KE) Nru 332/2002 tat-18 ta' Frar 2002 li jistabbilixxi
faċilità li tipprovdi għajnuna finanzjarja għal żmien medju
għall-bilanċi ta' pagament[4]
tal-Istati Membri jistipula li l-Kunsill għandu jagħti għajnuna
finanzjarja fit-terminu medju meta Stat Membru li ma jħaddanx il-euro
jinsab f'diffikultajiet jew huwa serjament mhedded b'diffikultajiet fejn
jidħol il-bilanċ tal-pagamenti tiegħu.
(5)       Ir-Rumanija ngħatat din
l-għajnuna finanzjarja bid-Deċiżjoni tal-Kunsill 2009/459/KE[5].
(6)       Fid-9 ta' Mejju 2010
il-Kunsill adotta pakkett komprensiv ta' miżuri, inklużi (a)
Regolament tal-Kunsill li jistabbilixxi l-Mekkaniżmu Ewropew ta'
Stabbilizzazzjoni Finanzjarja[6]
bbażat fuq l-Artikolu 122(2) tat-Trattat, u (b) il-Faċilità Ewropea
ta' Stabbiltà Finanzjarja biex tipprovdi appoġġ finanzjarju għal
Stati Membri taż-żona tal-euro li jinsabu f'diffikultajiet
ikkawżati minn ċirkostanzi eċċezzjonali lil hinn
mill-kontroll tal-Istati Membri taż-żona tal-euro, bil-għan li
titħares l-istabilità finanzjarja taż-żona tal-euro kollha kif
ukoll tal-Istati Membri tagħha.
(7)       L-Irlanda u l-Portugall
ingħataw assistenza finanzjarja skont il-Mekkaniżmu Ewropew ta' Stabbilizzazzjoni
Finanzjarja taħt id-Deċiżjonijiet ta’ Implimentazzjoni
tal-Kunsill 2011/77/UE[7]
u 2011/344/UE[8]
rispettivament. Dawn irċevew ukoll fondi mill-Faċilità Ewropea ta'
Stabbiltà Finanzjarja.
(8)       Il-Ftehim bejn il-Kredituri u
l-Ftehim għal Faċilità ta’ Self konklużi għall-Greċja
nhar it-8 ta’ Mejju 2010, daħlu fis-seħħ nhar il-11 ta’ Mejju
2010. Fit-12 ta' Marzu 2012, il-ministri tal-finanzi ta' 17-il Stat Membru
taż-żona tal-euro interrompew dan l-ewwel programm u approvaw
it-tieni programm ta' assistenza finanzjarja għall-Greċja. Ġie
deċiż li l-vettura finanzjarja għal dan it-tieni programm se
tkun il-Faċilità Ewropea għall-Istabbiltà Finanzjarja, li għandha
wkoll tiżborża l-ammont li jifdal li għandu jiġi kontribwit
miż-żona tal-euro skont l-ewwel programm.
(9)       Fit-2 ta’ Frar 2012,
il-ministri tal-finanzi tas-17-il Stat Membru taż-żona tal-euro
ffirmaw it-Trattat li jistabbilixxi l-Mekkaniżmu Ewropew ta’ Stabbiltà
(il-MES). Taħt dak it-Trattat, li jsegwi d-Deċiżjoni tal-Kunsill
Ewropew 2011/199/UE tal-25 ta’ Marzu 2011 li temenda l-Artikolu 136 tat-Trattat
dwar il-Funzjonament tal-Unjoni Ewropea fir-rigward tal-mekkaniżmu ta'
stabbiltà għall-Istati Membri li l-munita tagħhom hija l-euro[9], il-Mekkaniżmu Ewropew ta'
Stabbiltà se jsir il-provveditur primarju tal-assistenza finanzjarja
għall-Istati Membri taż-żona tal-euro mad-dħul
fis-seħħ tiegħu f'nofs l-2012. Għalhekk, din
id-Deċiżjoni għandha diġà tieħu kont
tal-Mekkaniżmu Ewropew ta' Stabbiltà.
(10)     Il-konklużjonijiet
tal-Kunsill Ewropew tat-23 u l-24 ta’ Ġunju 2011 jilqgħu l-intenzjoni
tal-Kummissjoni biex isseddaq is-sinerġiji bejn il-programm ta’ self
għall-Greċja u l-Fondi tal-Unjoni, biex tappoġġja sforzi
ħalli tiżdied ħilet il-Greċja li tassorbi l-fondi
mill-Unjoni sabiex tkun tista' tixpruna t-tkabbir u l-impjiegi billi
terġa' tiffoka fuq kif ittejjeb il-kompetittività u l-ħolqien
tal-impjiegi. Barra minn hekk il-konklużjonijiet laqgħu u
appoġġaw il-preparazzjoni mill-Kummissjoni, flimkien mal-Istati
Membri, ta' programm komprensiv ta' assistenza teknika lill-Greċja. Dawn
l-emendi għad-Deċiżjoni Nru 573/2007/KE, id-Deċiżjoni
575/2007/KE u d-Deċiżjoni tal-Kunsill Nru 2007/435/KE jikkontribwixxu
għal dawn l-isforzi biex itejbu s-sinerġiji.
(11)     Minħabba
ċ-ċirkostanzi eċċezzjonali, ir-Regolament (UE) Nru 1083/2006
li jistabbilixxi d-dispożizzjonijiet ġenerali dwar il-Fond Ewropew
għall-Iżvilupp Reġjonali, il-Fond Soċjali Ewropew u l-Fond
ta’ Koeżjoni kien emendat bir-Regolament (UE) 1311/2011 biex jippermetti
żieda fir-rata ta' kofinanzjament applikata taħt il-Fondi Strutturali
u l-Fond ta' Koeżjoni għall-Istati Membri li qed jiffaċċjaw
diffikultajiet serji fejn tidħol l-istabilità finanzjarja tagħhom[10]. Approċċ simili
ġie adottat għal dawk l-istess Stati Membri fil-qafas tal-Fond
Agrikolu Ewropew għall-Iżvilupp Rurali (ir-Regolament (UE) Nru
1312/2011 li jemenda r-Regolament (KE) Nru 1698/2005)[11] u fil-qafas tal-Fond Ewropew
għas-Sajd (ir-Regolament (UE) Nru 387/2012 li jemenda r-Regolament
tal-Kunsill (KE) Nru 1198/2006)[12].
Bl-istess mod, dawk l-Istati Membri għandhom ukoll ikunu
appoġġjati fil-qafas tal-erba' Fondi stabbiliti bħala parti
mill-Programm Ġenerali dwar “Solidarjetà u Ġestjoni tal-Flussi
Migratorji”, jiġifieri l-Fond għall-Fruntieri Esterni, il-Fond
Ewropew għar-Ritorn, il-Fond Ewropew għar-Refuġjati u l-Fond
Ewropew għall-Integrazzjoni ta’ Ċittadini ta’ pajjiż terz (minn
hawn 'il quddiem “il-Fondi”) stabbiliti għall-perjodu 2007-2013.
(12)     Il-Fondi huma l-għodod
ewlenin biex jgħinu lill-Istati Membri jittrattaw sfidi importanti
fil-qasam tal-immigrazzjoni, l-ażil u l-fruntieri esterni
bħall-iżvilupp ta' politika dwar l-immigrazzjoni komprensiva
tal-Unjoni li ttejjeb il-kompetittività u l-koeżjoni soċjali
tal-Unjoni u l-ħolqien ta’ Sistema Ewropea Komuni tal-Ażil.
(13)     Biex il-finanzjament
tal-Unjoni Ewropea jiġi ġestit b’mod eħfef fil-qasam
tal-migrazzjoni, l-ażil u l-fruntieri esterni u biex tittejjeb
id-disponibbiltà tal-finanzjament għall-Istati Membri biex jimplimentaw
il-programmi annwali tagħhom taħt il-Fondi, huwa meħtieġ,
fuq bażi temporanja u mingħajr preġudizzju għall-perjodu
ta' programmazzjoni 2014-2020, li tiġi rranġata żieda fir-rata
ta’ kofinanzjament tal-Unjoni taħt il-Fondi, b'ammont li jikkorrispondi
għal għoxrin punti perċentwali fuq ir-rati ta' kofinanzjament
applikabbli bħalissa, għall-Istati Membri li qed jesperjenzaw
diffikultajiet serji fejn tidħol l-istabbilità finanzjarja tagħhom.
Dan ifisser li l-allokazzjoni nazzjonali annwali tal-Fondi skont l-atti
bażiċi se tibqa’ l-istess filwaqt li l-kofinanzjament nazzjonali se
jkun imnaqqas kif meħtieġ. Programmi annwali kurrenti se jkollhom
bżonn jiġu riveduti biex jirriflettu l-bidliet li jirriżultaw
mill-applikazzjoni tar-rata ta’ kofinanzjament miżjuda tal-Unjoni.
(14)     Kwalunkwe Stat Membru li qed
ifittex li jibbenifika miż-żieda fir-rata tal-kofinanzjament
għandu jipprovdi lill-Kummissjoni b’dikjarazzjoni bil-miktub flimkien
mal-abbozz tal-programm annwali tiegħu jew l-abbozz rivedut tal-programm
annwali. Fir-rapport tiegħu, l-Istat Membru kkonċernat għandu
jipprovdi referenza għad-Deċiżjoni tal-Kunsill relevanti jew
għal kwalunkwe deċiżjoni rilevanti li tagħmlu
eliġibbli biex jibbenefika minn rata ta' kofinanzjament miżjuda
tal-Unjoni.
(15)     Il-kriżi bla
preċedent li qed taffettwa s-swieq finanzjarji internazzjonali u t-tnaqqis
fir-ritmu ekonomiku kkawżaw ħsara serja fl-istabbiltà finanzjarja ta’
diversi Stati Membri. Bħala reazzjoni rapida huwa meħtieġ li
wieħed jilqa’ kontra l-effetti fuq l-ekonomija inġenerali, din
id-Deċiżjoni għandha tidħol fis-seħħ mill-aktar
fis possibbli.
(16)     Id-Deċiżjoni Nru
573/2007/KE, id-Deċiżjoni Nru 575/2007/KE u d-Deċiżjoni
tal-Kunsill 2007/435/KE għandhom għalhekk jiġu emendati skont
dan. Meta issir referenza għall-Artikolu 14 jew l-Artikolu 21(3)
tad-Deċiżjoni Nru 573/2007/KE, għall-Artikolu 15
tad-Deċiżjoni 575/2007/KE, għall-Artikolu 13
tad-Deċiżjoni tal-Kunsill 2007/435/KE jew għall-perċentwal
tal-kontribuzzjoni tal-Unjoni provdut hemmhekk, din għandha tinftiehem
bħala referenza għall-Artikolu 14, l-Artikolu 21(3), l-Artikolu 15,
l-Artikolu 13 riveduti u għall-perċentwali tal-kontribuzzjoni
tal-Unjoni — possibilment miżjud.
(17)     Skont l-Artikolu 3
tal-Protokoll dwar il-pożizzjoni tar-Renju Unit u l-Irlanda fir-rigward
tal-ispazju ta’ libertà, sigurtà u ġustizzja anness mat-Trattat dwar
l-Unjoni Ewropea u mat-Trattat dwar il-Funzjonament tal-Unjoni Ewropea, u
mingħajr preġudizzju għall-Artikolu 4 ta’ dak il-Protokoll,
l-Irlanda [mhijiex qed tieħu sehem fl-adozzjoni ta’ din
id-Deċiżjoni u mhijiex marbuta biha jew suġġetta
għall-applikazzjoni tagħha / innotifikat ix-xewqa tagħha li
tieħu sehem fl-adozzjoni u l-applikazzjoni ta’ din id-Deċiżjoni].
(18)     Skont l-Artikolu 3
tal-Protokoll dwar il-pożizzjoni tar-Renju Unit u l-Irlanda fir-rigward
tal-ispazju ta’ libertà, sigurtà u ġustizzja, anness mat-Trattat dwar
l-Unjoni Ewropea u mat-Trattat dwar il-Funzjonament tal-Unjoni Ewropea, u
mingħajr preġudizzju għall-Artikolu 4 tal-Protokoll imsemmi,
ir-Renju Unit [mhux qed jieħu sehem fl-adozzjoni ta’ din
id-Deċiżjoni u mhuwiex marbut minnha jew soġġett
għall-applikazzjoni tagħha / innotifika x-xewqa tiegħu li
jieħu sehem fl-adozzjoni u l-applikazzjoni ta’ din id-Deċiżjoni].
(19)     F’konformità
mal-Artikoli 1 u 2 tal-Protokoll dwar il-pożizzjoni tad-Danimarka
anness mat-Trattat dwar l-Unjoni Ewropea u għat-Trattat dwar
il-Funzjonament tal-Unjoni Ewropea, id-Danimarka mhix tieħu sehem
fl-adozzjoni ta’ din id-Deċiżjoni u mhix marbuta biha jew
soġġetta għall-applikazzjoni tagħha,
ADOTTAW DIN ID-DEĊIŻJONI:
Artikolu 1
Id-Deċiżjoni Nru 573/2007/KE hija
emendata kif ġej:
(1) Fl-Artikolu 14, il-paragrafu 4 jinbidel
b’dan li ġej:
‘4.        Il-kontribut tal-Unjoni
għall-proġetti appoġġati, fir-rigward ta' azzjonijiet
implimentati fl-Istati Membri taħt l-Artikolu 3 m’għandux jeċċedi
50% tal-ispiża totali ta’ azzjoni speċifika.
Din tista' tiżdied għal 75%
għall-proġetti li jindirizzaw prijoritajiet speċifiċi li
jkunu ġew identifikati fil-linji gwida strateġiċi msemmija
fl-Artikolu 17.
Il-kontribut tal-Unjoni għandu
jiżdied għal 75% fl-Istati Membri koperti bil-Fond tal-Koeżjoni.
Il-kontribuzzjoni tal-Unjoni
tista' tiżdied b’20 punt perċentwali bil-kundizzjoni li l-Istat
Membru jissodisfa waħda mill-kundizzjonijiet li ġejjin
fiż-żmien tas-sottomissjoni tal-abbozz tiegħu tal-programm
annwali skont l-Artikolu 20(3) ta’ din id-Deċiżjoni jew abbozz
tal-programm annwali rivedut skont l-Artikolu 23 tad-Deċiżjoni
tal-Kummissjoni 2008/22/KE*:
(a)     għajnuna finanzjarja fuq terminu
medju ta' żmien issir disponibbli skont ir-Regolament tal-Kunsill (KE) Nru
332/2002**;
(b)     l-għajnuna finanzjarja tkun
disponibbli għalih skont ir-Regolament tal-Kunsill (UE) Nru 407/2010***
jew għajnuna finanzjarja ssir disponibbli lilu minn Stati Membri oħra
taż-żona tal-euro qabel id-dħul fis-seħħ ta' dak
ir-Regolament;
(c)     l-għajnuna finanzjarja tkun
disponibbli għalih skont il-ftehim intergovernattiv milħuq li
jistabbilixxi l-Faċilità Ewropea ta' Stabbiltà Finanzjarja jew it-Trattat
li jistabbilixxi l-Mekkaniżmu Ewropew ta' Stabbiltà.
L-Istat Membru kkonċernat għandu
jressaq dikjarazzjoni bil-miktub lill-Kummissjoni flimkien mal-abbozz
tal-programm annwali tiegħu jew l-abbozz tal-programm annwali rivedut li
jikkonferma li jissodisfa waħda mill-kundizzjonijiet imsemmija fil-punti
(a), (b) jew (c) tar-raba’ subparagrafu.
Proġett kofinanzjat bir-rata miżjuda
jista’ jibqa’ hekk kemm jekk waħda mill-kondizzjonijiet imsemmija
fil-punti (a), (b) jew (c) tar-raba’ subparagrafu tkun għadha qed
tiġi sodisfatti waqt l-implimentazzjoni tal-programm annwali relatat u
kemm jekk le.
_______
*          ĠU
L 167, 27.06.2008, p. 1.
**        ĠU
L 53, 12.5.2010, p. 1.
***      ĠU L 118, 12.5.2010, p. 1.”
(2) Fl-Artikolu 21, il-paragrafu 3 jinbidel
b’dan li ġej:
‘3.        L-assistenza finanzjarja mill-Fond
għall-miżuri ta’ emerġenza previsti fl-Artikolu 5 għandha
tkun limitata għal perijodu ta’ sitt xhur u m'għandhiex taqbeż
80% tal-ispiża ta’ kull miżura.
L-għajnuna finanzjarja tista’ tiġi
miżjuda b’20 punt perċentwali bil-kundizzjoni li l-Istat Membru
jissodisfa l-kondizzjonijiet imsemmija fil-punti (a), (b) jew (c) tar-raba'
subparagrafu tal-Artikolu 14(4) ta' din id-Deċiżjoni meta tiġi
sottomessa l-applikazzjoni għal miżuri ta' emerġenza msemmija
fil-paragrafu 2 ta' dan l-Artikolu jew fil-ħin tas-sottomissjoni tal-abbozz
tal-programm annwali rivedut tiegħu skont l-Artikolu 23
tad-Deċiżjoni 2008/22/KE.
L-Istat Membru kkonċernat għandu
jissottometti dikjarazzjoni bil-miktub lill-Kummissjoni flimkien
mal-applikazzjoni għal miżuri ta' emerġenza jew l-abbozz
tiegħu tal-programm annwali rivedut li tikkonferma li jissodisfa
waħda mill-kundizzjonijiet imsemmija fil-punti (a), (b) jew (c) tar-raba'
subparagrafu tal-Artikolu 14(4).
Proġett kofinanzjat bir-rata miżjuda
jista’ jibqa’ hekk kemm jekk waħda mill-kondizzjonijiet imsemmija
fil-punti (a), (b) jew (c) tar-raba’ subparagrafu tal-Artikolu 14(4) tkun
għadha qed tiġi sodisfatt waqt l-implimentazzjoni tal-programm
annwali tal-miżuri ta' emerġenza relatati u kemm jekk le.
Artikolu 2
Fl-Artikolu 15
tad-Deċiżjoni Nru 575/2007/KE, il-paragrafu 4 għandu jinbidel
b'dan li ġej:
‘4.        Il-kontribut
tal-Unjoni għall-proġetti appoġġati, fir-rigward ta'
azzjonijiet implimentati fl-Istati Membri taħt l-Artikolu 3 m’għandux
jeċċedi 50% tal-ispiża totali ta’ azzjoni speċifika.
Din tista'
tiżdied għal 75% għall-proġetti li jindirizzaw prijoritajiet
speċifiċi li jkunu ġew identifikati fil-linji gwida
strateġiċi msemmija fl-Artikolu 18.
Il-kontribut
tal-Unjoni għandu jiżdied għal 75% fl-Istati Membri koperti
bil-Fond tal-Koeżjoni.
Il-kontribuzzjoni tal-Unjoni
tista' tiżdied b’20 punt perċentwali bil-kundizzjoni li l-Istat
Membru jissodisfa waħda mill-kundizzjonijiet li ġejjin
fiż-żmien tas-sottomissjoni tal-abbozz tiegħu tal-programm
annwali skont l-Artikolu 21(3) ta’ din id-Deċiżjoni jew abbozz
tal-programm annwali rivedut skont l-Artikolu 23 tad-Deċiżjoni
tal-Kummissjoni 2008/458/KE*:
(a)     l-għajnuna finanzjarja fuq terminu
medju ta' żmien tkun disponibbli għalih skont ir-Regolament
tal-Kunsill (KE) Nru 332/2002**;
(b)     l-għajnuna finanzjarja tkun
disponibbli għalih skont ir-Regolament tal-Kunsill (UE) Nru 407/2010***
jew għajnuna finanzjarja ssir disponibbli lilu minn Stati Membri oħra
taż-żona tal-euro qabel id-dħul fis-seħħ ta' dak
ir-Regolament;
(c)     l-għajnuna finanzjarja tkun
disponibbli għalih skont il-ftehim intergovernattiv milħuq li jistabbilixxi
l-Faċilità Ewropea ta' Stabbiltà Finanzjarja jew it-Trattat li
jistabbilixxi l-Mekkaniżmu Ewropew ta' Stabbiltà.
L-Istat Membru kkonċernat għandu
jressaq dikjarazzjoni bil-miktub lill-Kummissjoni flimkien mal-abbozz
tal-programm annwali tiegħu jew l-abbozz tal-programm annwali rivedut li
jikkonferma li jissodisfa waħda mill-kundizzjonijiet imsemmija fil-punti
(a), (b) jew (c) tar-raba’ subparagrafu.
Proġett kofinanzjat bir-rata miżjuda
jista’ jibqa’ hekk kemm jekk waħda mill-kondizzjonijiet msemmija fil-punti
(a), (b) jew (c) tar-raba’ subparagrafu tkun għadha qed tiġi
sodisfatta waqt l-implimentazzjoni tal-programm annwali relatat u kemm jekk le.
_______
*          OJ L
167, 27.06.2008, p. 135.
**        ĠU
L 53, 12.5.2010, p. 1.
***      ĠU L
118, 12.5.2010, p. 1.”
Artikolu 3
Fl-Artikolu 13 tad-Deċiżjoni
2007/435/KE, il-paragrafu 4 għandu jinbidel b’dan li ġej:
‘4.        Il-kontribut tal-Unjoni
għall-proġetti appoġġati, fir-rigward ta' azzjonijiet
implimentati fl-Istati Membri taħt l-Artikolu 4 m’għandux
jeċċedi 50% tal-ispiża totali ta’ azzjoni speċifika.
Din tista' tiżdied sa 75 %
għall-proġetti li jindirizzaw prijoritajiet speċifiċi li
jkunu ġew identifikati fil-linji gwida strateġiċi kif definit
fl-Artikolu 16.
Il-kontribut tal-Unjoni għandu
jiżdied għal 75% fl-Istati Membri koperti bil-Fond tal-Koeżjoni.
Il-kontribuzzjoni tal-Unjoni
tista' tiżdied b’20 punt perċentwali bil-kundizzjoni li l-Istat
Membru jissodisfa waħda mill-kundizzjonijiet li ġejjin
fiż-żmien tas-sottomissjoni tal-abbozz tiegħu tal-programm
annwali skont l-Artikolu 19(3) ta’ din id-Deċiżjoni jew abbozz
tal-programm annwali rivedut skont l-Artikolu 23 tad-Deċiżjoni
tal-Kummissjoni Nru 2008/457/KE*:
(a)     l-għajnuna finanzjarja fuq terminu
medju ta' żmien tkun disponibbli għalih skont ir-Regolament tal-Kunsill
(KE) Nru 332/2002**;
(b)     l-għajnuna finanzjarja tkun
disponibbli għalih skont ir-Regolament tal-Kunsill (UE) Nru 407/2010***
jew għajnuna finanzjarja ssir disponibbli lilu minn Stati Membri oħra
taż-żona tal-euro qabel id-dħul fis-seħħ ta' dak
ir-Regolament;
(c)     l-għajnuna finanzjarja tkun
disponibbli għalih skont il-ftehim intergovernattiv milħuq li
jistabbilixxi l-Faċilità Ewropea ta' Stabbiltà Finanzjarja jew it-Trattat
li jistabbilixxi l-Mekkaniżmu Ewropew ta' Stabbiltà.
L-Istat Membru kkonċernat għandu
jressaq dikjarazzjoni bil-miktub lill-Kummissjoni flimkien mal-abbozz
tal-programm annwali tiegħu jew l-abbozz tal-programm annwali rivedut li
jikkonferma li jissodisfa waħda mill-kundizzjonijiet imsemmija fil-punti
(a), (b) jew (c) tar-raba’ subparagrafu.
Proġett kofinanzjat bir-rata miżjuda
jista’ jibqa’ hekk kemm jekk waħda mill-kondizzjonijiet imsemmija
fil-punti (a), (b) jew (c) tar-raba’ subparagrafu tkun għadha qed
tiġi sodisfatta waqt l-implimentazzjoni tal-programm annwali relatat u
kemm jekk le.
_______
*          ĠU
L 167, 27.06.2008, p. 69.
**        ĠU
L 53, 12.5.2010, p. 1.
***      ĠU L
118, 12.5.2010, p. 1.”
Artikolu 4
Din id-Deċiżjoni għandha
tidħol fis-seħħ l-għada tal-jum tal-pubblikazzjoni
tagħha f'Il-Ġurnal Uffiċjali tal-Unjoni Ewropea.
Artikolu 5
Din
id-Deċiżjoni hija indirizzata lill-Istati Membri skont it-Trattati.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU L 144, 6.6.2007, p. 1.
[2]               ĠU L 144, 6.6.2007, p. 45.
[3]               ĠU L 168, 28.6.2007, p. 18.
[4]               ĠU L 53, 23.2.2002, p. 1.
[5]               ĠU L 150, 13.6.2009, p. 8. Id-Deċiżjoni
emendata bid-Deċiżjoni tal-Kunsill 2010/183/UE
(ĠU L 83, 30.3.2010, p. 19).
[6]               ĠU L 118, 12.5.2010, p. 1.
[7]               ĠU L 30, 4.2.2011, p. 34.
[8]               ĠU L 159, 17.6.2011, p. 88.
[9]               ĠU L 91, 6.4.2011, p. 1.
[10]             ĠU L 337, 20.12.2011, p. 5.
[11]             ĠU L 339, 21.12.2011, p. 1.
[12]             ĠU L 129, 16.5.2012, p. 7.


				|

		52013PC0345

			Proposta għal DEĊIŻJONI TAL-KUNSILL dwar l-adozzjoni tal-euro fil-Latvja fl-1 ta' Jannar 2014 /* COM/2013/0345 final - 2013/0190 (NLE) */

			   	MEMORANDUM TA’ SPJEGAZZJONI
1.           KUNTEST
TAL-PROPOSTA
Fit-3 ta' Mejju 1998,
il-Kunsill iddeċieda li l-Belġju, il-Ġermanja, Spanja, Franza, l-Irlanda,
l-Italja, il-Lussemburgu, il-Pajjiżi l-Baxxi, il-Portugall, l-Awstrija u
l-Finlandja ssodisfaw il-kundizzjonijiet meħtieġa għall-adozzjoni tal-euro
fl-1 ta' Jannar 1999. Id-Danimarka u r-Renju Unit utilizzaw
il-klawsoli ta' eżenzjoni ("opt-out") tagħhom, u għaldaqstant ma ġewx
ivvalutati mill-Kunsill. Il-Kunsill qies il-Greċja u l-Isvezja bħala Stati
Membri b'deroga. Fid-19 ta' Ġunju 2000, il-Kunsill iddeċieda li
l-Greċja kienet issodisfat il-kundizzjonjiet meħtieġa biex tadotta l-euro
fl-1 ta' Jannar 2001. Il-pajjiżi li daħlu fl-Unjoni Ewropea
fl-1 ta' Mejju 2004 (ir-Repubblika Ċeka, l-Estonja, Ċipru,
il-Latvja, il-Litwanja, l-Ungerija, Malta, il-Polonja, is-Slovenja u
s-Slovakkja) saru Stati Membri b'deroga skont l-Artikolu 4 tal-Att ta'
Adeżjoni rispettiv. Fil-11 ta' Lulju 2006, il-Kunsill iddeċieda
li s-Slovenja issodisfat il-kundizzjonjiet meħtieġa biex tadotta l-euro
fl-1 ta' Jannar 2007. Il-Bulgarija u r-Rumanija, li daħlu
fl-Unjoni Ewropea fl-1 ta' Jannar 2007, saru Stati Membri
b'deroga skont l-Artikolu 5 tal-Att ta' Adeżjoni rispettiv.
Fil-10 ta' Lulju 2007, il-Kunsill iddeċieda li Ċipru u Malta
ssodisfaw il-kundizzjonjiet meħtieġa biex jadottaw l-euro
fl-1 ta' Jannar 2008. Fit-8 ta' Lulju 2008,
il-Kunsill iddeċieda li s-Slovakkja ssodisfat il-kundizzjonijiet meħtieġa biex
tadotta l-euro fl-1 ta' Jannar 2009.
Fit-13 ta' Lulju 2010, il-Kunsill iddeċieda li s-Slovakkja
issodisfat il-kundizzjonjiet meħtieġa biex tadotta l-euro
fl-1 ta' Jannar 2011. Il-Kroazja se tissieħeb fl-Unjoni Ewropea
fl-1 ta' Lulju 2013 u se ssir Stat Membru b'deroga b'konformità
mal-Artikolu 5 tal-Att ta' Adeżjoni.
L-Artikolu 140(1) tat-Trattat dwar
il-Funzjonament tal-Unjoni Ewropea ("it-Trattat") jistipula li
mill-inqas darba kull sentejn jew fuq talba ta' Stat Membru b'deroga,
il-Kummissjoni u l-Bank Ċentrali Ewropew għandom jirrappurtaw lill-Kunsill dwar
il-progress li jkun sar fl-Istati Membri li jilħqu l-obbligi tagħhom b'deroga
fil-kisba tal-unjoni ekonomika u monetarja. Abbażi tar-rapport tagħha stess u
dak tal-BĊE, il-Kummissjoni tista' tressaq proposta lill-Kunsill għal Deċiżjoni
tal-Kunsill, skont il-proċedura stipulata fl-Artikolu 140(2) tat-Trattat,
biex tħassar id-deroga tal-Istati Membri li jissodisfaw il-kundizzjonijiet
meħtieġa.
Ir-Rapporti preċedenti ta’ Konverġenza
regolari tal-Kummissjoni u tal-BĊE ġew adottati f’Mejju 2012. Fil-5 ta'
Marzu 2013, il-Latvja ressqet talba biex issir valutazzjoni ġdida
tal-konverġenza, bil-għan li ddaħħal l-euro fl-1 ta' Jannar 2014 f'każ li
d-deroga tiġi rrevokata. B'risposta għal din it-talba, il-Kummissjoni u l-BĊE
ħejjew rapporti dwar il-konverġenza għal-Latvja.
Ir-Rapport tal-Kummissjoni dwar il-Konverġenza
2013 għal-Latvja ġie adottat mill-Kulleġġ fil-5 ta' Ġunju 2013. Il-BĊE adotta
r-rapport tiegħu fit-3 ta' Ġunju. Ir-rapporti jinkludu eżami
tal-kompatibbiltà bejn il-leġiżlazzjoni nazzjonali tal-Latvja, inklużi l-istatuti
tal-bank ċentrali tagħha, u l-Artikoli 130 u 131 tat-Trattat u
l-Istatut tas-Sistema Ewropea tal-Banek Ċentrali (SEBĊ) u l-BĊE. Ir-rapporti
jeżaminaw ukoll l-ilħuq ta' grad għoli ta' konverġenza sostenibbli b'referenza
għas-sodisfar tal-kriterji ta' konverġenza u jqisu bosta fatturi oħra meħtieġa
skont l-aħħar subparagrafu tal-Artikolu 140(1) tat-Trattat.
Fir-Rapport tagħha ta' Konverġenza,
il-Kummissjoni tikkonkludi li l-Latvja tissodisfa l-kundizzjonijiet
għall-adozzjoni tal-euro.
Abbażi tar-rapport tagħha u dak tal-BĊE,
il-Kummissjoni adottat il-proposta annessa għal Deċiżjoni tal-Kunsill biex
tħassar id-deroga tal-Latvja b'effett mill-1 ta' Jannar 2014.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONI TAL-IMPATT
Isiru diskussjonijiet mal-Istati Membri dwar
l-isfidi fil-politika ekonomika fl-Istati Membri taħt bosta intestaturi fuq
bażi regolari fil-Kumitat Ekonomiku u Finanzjarju u fl-ECOFIN/Eurogroup. Dawn
jinkludu diskussjonijiet informali dwar kwistjonijiet speċifikament rilevanti
għat-tħejjija tad-dħul eventwali fiż-żona tal-euro (inklużi linji politiċi dwar
ir-rati tal-kambju). Isir djalogu mal-akkademiċi u ma' gruppi oħra interessati
fil-kuntest ta' konferenzi/seminars u fuq bażi ad hoc.
L-iżviluppi ekonomiċi fiż-żona tal-euro u
fl-Istati Membri huma vvalutati fil-qafas ta' bosta proċeduri
tal-koordinazzjoni u s-sorveljanza tal-politika ekonomika (notevolment skont
l-Artikolu 121 tat-Trattat), kif ukoll fil-kuntest tal-monitoraġġ u
l-analiżi tal-Kummissjoni ta' żviluppi speċifiċi għall-pajjiż u għaż-żona
kollha (inklużi previżjonijiet, sensiela ta' pubblikazzjonijiet regolari,
kontributi lill-Kumitat Ekonomiku u Finanzjarju (EFC) u lill-ECOFIN/Eurogroup).
B'konformità mal-prinċipju ta' proporzjonalità u f'konformità mal-prassi tal-imgħoddi,
il-Kummissjoni tipproponi li ma tiżviluppax valutazzjoni formali tal-impatt.
3.           ELEMENTI
LEGALI TAL-PROPOSTA
3.1.        Il-bażi
legali
Il-bażi legali għall-proposta preżenti hija
l-Artikolu 140(2) tat-Trattat, li jistabbilixxi l-proċedura għal deċiżjoni
tal-Kunsill dwar l-adozzjoni tal-euro u għat-tħassir tad-deroga fl-Istati
Membri kkonċernati.
Il-Kunsill għandu jaġixxi fuq proposta
mill-Kummissjoni, wara li jikkonsulta lill-Parlament Ewropew, wara diskussjoni
fil-Kunsill Ewropew u wara li jkun irċieva rakkomandazzjoni ta' maġġoranza
kkwalifikata ta' dawk fost il-membri tiegħu li jirrappreżentaw Stati Membri li
l-munita tagħhom hija l-euro.
3.2.        Sussidjarjetà
u proporzjonalità
Il-proposta taqa' taħt il-kompetenza
esklussiva tal-Unjoni. Għalhekk, il-prinċipju tas-sussidjarjetà ma japplikax.
Din l-inizjattiva ma tmurx lil hinn minn dak
li huwa meħtieġ biex tikseb l-għan tagħha, u għalhekk, hija konformi
mal-prinċipju ta' proporzjonalità.
3.3.        L-għażla
tal-istrument legali
L-istrument ta' Deċiżjoni huwa l-uniku
strument legali xieraq skont l-Artikolu 140(2) tat-Trattat.
4.           IMPLIKAZZJONI
BAĠITARJA
Il-proposta ma għandha l-ebda implikazzjoni
għall-baġit tal-Unjoni.
2013/0190 (NLE)
Proposta għal
DEĊIŻJONI TAL-KUNSILL
dwar l-adozzjoni tal-euro fil-Latvja fl-1 ta' Jannar 2014

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 140(2)
tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra r-rapport mill-Kummissjoni
Ewropea[1],
Wara li kkunsidra r-rapport tal-Bank Ċentrali
Ewropew[2],
Wara li kkunsidra l-opinjoni tal-Parlament
Ewropew,
Wara li kkunsidra d-diskussjoni tal-Kunsill
Ewropew,
Wara li kkunsidra r-rakkomandazzjoni
tal-membri tal-Kunsill li jirrappreżentaw l-Istati Membri li l-munita tagħhom
hija l-euro,
Billi:
(1)       It-tielet stadju tal-unjoni
ekonomika u monetarja (UEM) beda fl-1 ta' Jannar 1999. Il-Kunsill, li ltaqa' fi
Brussell fit-3 ta' Mejju 1998 fil-kompożizzjoni tal-Kapijiet ta'
Stat jew Gvern, iddeċieda li l-Belġju, il-Ġermanja, Spanja, Franza, l-Irlanda,
l-Italja, il-Lussemburgu, il-Pajjiżi l-Baxxi, l-Awstrija, il-Portugall u
l-Finlandja kienu jissodisfaw il-kundizzjonijiet meħtieġa għall-adozzjoni
tal-euro fl-1 ta' Jannar 1999[3].
(2)       Permezz tad-Deċiżjoni 2000/427/KE[4] il-Kunsill iddeċieda li
l-Greċja ssodisfat il-kundizzjonijiet meħtieġa għall-adozzjoni tal-euro
fl-1 ta’ Jannar 2001. Permezz tad-Deċiżjoni 2006/495/KE[5] il-Kunsill iddeċieda li
s-Slovenja ssodisfat il-kundizzjonijiet meħtieġa għall-adozzjoni tal-euro
fl-1 ta’ Jannar 2007. Permezz tad-Deċiżjonijiet 2007/503/KE[6] u 2007/504/KE[7] il-Kunsill iddeċieda li Ċipru u
Malta ssodisfaw il-kundizzjonijiet meħtieġa għall-adozzjoni tal-euro
fl-1 ta’ Jannar 2008. Permezz tad-Deċiżjoni 2008/608/KE[8] il-Kunsill iddeċieda li
s-Slovakkja ssodisfat il-kundizzjonijiet meħtieġa għall-adozzjoni tal-euro.
Permezz tad-Deċiżjoni 2010/416/UE[9]
il-Kunsill iddeċieda li l-Estonja ssodisfat il-kundizzjonijiet meħtieġa
għall-adozzjoni tal-euro.
(3)       Skont il-paragrafu 1
tal-Protokoll dwar ċerti dispożizzjonijiet rigward ir-Renju Unit tal-Gran
Brittanja u l-Irlanda ta' Fuq anness mat-Trattat li jistabbilixxi l-Komunità
Ewropea ("it-Trattat tal-KE"), ir-Renju Unit innotifika lill-Kunsill
li ma kienx biħsiebu jgħaddi għat-tielet fażi tal-UEM (Unjoni Ekonomika u
Monetarja) fl-1 ta' Jannar 1999. Din in-notifika ma tbiddlitx.
Skont il-paragrafu 1 tal-Protokoll dwar ċerti dispożizzjonijiet rigward
id-Danimarka anness mat-Trattat tal-KE u d-Deċiżjoni meħuda mill-Kapijiet ta’
Stat jew Gvern f’Edinburgh f’Diċembru 1992, id-Danimarka nnotifikat
lill-Kunsill li ma kinitx se tieħu sehem fit-tielet fażi tal-UEM. Id-Danimarka
ma talbitx li tinbeda l-proċedura msemmija fl-Artikolu 140(2) tat-Trattat
dwar il-Funzjonament tal-Unjoni Ewropea ("it-Trattat").
(4)       Permezz
tad-Deċiżjoni 98/317/KE l-Isvezja għandha deroga kif iddefinit
fl-Artikolu 139(1) tat-Trattat. B'konformità mal-Artikolu 4 tal-Att ta’
Adeżjoni tal-2003[10],
ir-Repubblika Ċeka, il-Latvja, il-Litwanja, l-Ungerija u l-Polonja għandhom
deroga kif iddefinit fl-Artikolu 139(1) tat-Trattat. Skont l-Artikolu 5
tal-Att ta’ Adeżjoni tal-2005[11],
il-Bulgarija u r-Rumanija għandhom deroga kif iddefinit fl-Artikolu 139(1)
tat-Trattat. Skont l-Artikolu 5 tal-Att ta’ Adeżjoni[12], il-Kroazja għandha deroga kif
iddefinit fl-Artikolu 139(1) tat-Trattat.
(5)       Il-Bank Ċentrali Ewropew
("BĊE") ġie stabbilit fl-1 ta' Lulju 1998. Is-Sistema Monetarja
Ewropea ġiet sostitwita minn mekkaniżmu għar-rati tal-kambju, li t-twaqqif
tiegħu ġie miftiehem permezz ta' riżoluzzjoni tal-Kunsill Ewropew dwar
it-twaqqif ta' mekkaniżmu għar-rati tal-kambju fit-tielet fażi tal-unjoni
ekonomika u monetarja tas-16 ta' Ġunju 1997[13]. Il-proċeduri għal mekkaniżmu
għar-rati tal-kambju fit-tielet fażi tal-unjoni ekonomika u monetarja (ERM II)
ġew stabbiliti fil-Ftehim tas-16 ta' Marzu 2006 bejn il-Bank
Ċentrali Ewropew u l-banek ċentrali nazzjonali tal-Istati Membri barra ż-żona
tal-euro li jistabbilixxi l-proċeduri operattivi għal mekkaniżmu għar-rati
tal-kambju fit-tielet fażi tal-unjoni ekonomika u monetarja[14].
(6)       L-Artikolu 140(2)
tat-Trattat jistabbilixxi l-proċeduri għat-tħassir tad-deroga tal-Istati Membri
kkonċernati. Mill-inqas darba kull sentejn, jew fuq talba ta’ Stat Membru
b’deroga, il-Kummissjoni u l-BĊE għandhom jirrappurtaw lill-Kunsill skont il-proċedura
stipulata fl-Artikolu 140(1) tat-Trattat. Fil-5 ta’ Marzu 2013,
il-Latvja ressqet talba formali għal valutazzjoni tal-konverġenza.
(7)       Il-leġiżlazzjoni nazzjonali
fl-Istati Membri inklużi l-istatuti tal-banek ċentrali nazzjonali għandhom jiġu
adattati skont il-ħtieġa bl-għan li tiġi żgurata l-kompatibbiltà mal-Artikoli
130 u 131 tat-Trattat u l-Istatut tas-Sistema Ewropea ta’ Banek Ċentrali u
tal-Bank Ċentrali Ewropew ("Statut tas-SEBĊ u tal-BĊE"). Ir-rapporti
tal-Kummissjoni u tal-BĊE jagħtu valutazzjoni dettaljata tal-kompatibbiltà
tal-leġiżlazzjoni tal-Latvja mal-Artikoli 130 u 131 tat-Trattat u l-Istatut
tas-SEBĊ u tal-BĊE.
(8)       Skont l-Artikolu 1
tal-Protokoll Nru 13 dwar il-kriterji ta’ konverġenza msemmija
fl-Artikolu 140 tat-Trattat, il-kriterju dwar l-istabbiltà tal-prezzijiet
imsemmi fl-ewwel inċiż tal-Artikolu 140(1) tat-Trattat ifisser li Stat
Membru għandu prestazzjoni tal-prezzijiet li tkun sostenibbli u rata medja ta’
inflazzjoni, li tkun ġiet osservata matul perjodu ta’ sena qabel l-eżami, li
l-iktar, ma tkunx taqbeż b’iżjed minn punt perċentwali u nofs dik tat-tliet
Stati Membri bl-aħjar riżultati f’termini ta’ stabbiltà tal-prezzijiet.
Għall-finijiet tal-kriterju dwar l-istabbiltà tal-prezzijiet, l-inflazzjoni
għandha titkejjel permezz tal-indiċijiet armonizzati tal-prezzijiet
għall-konsumatur (HICPs) definiti fir-Regolament
tal-Kunsill (KE) Nru 2494/95
tat-23 ta’ Ottubru 1995 dwar l-indiċijiet armonizzati
tal-prezzijiet għall-konsumatur[15].
Għall-valutazzjoni tal-kriterju tal-istabbiltà tal-prezzijiet, l-inflazzjoni
ta’ Stat Membru titkejjel permezz tal-bidla perċentwali fil-medja aritmetika
ta’ 12-il indiċi mensili f’relazzjoni mal-medja aritmetika ta' 12-il indiċi
mensili tal-perjodu ta’ qabel. Fir-rapporti tal-Kummissjoni u tal-BĊE, tqies
valur ta’ referenza kkalkulat bħala l-medja artimetika sempliċi tar-rati ta’
inflazzjoni tat-tliet Stati Membri bl-aħjar riżultati f’dik li hi l-istabbiltà
tal-prezzijiet, biż-żieda ta’ 1,5 punti perċentwali. Fil-perjodu ta' sena li
jispiċċa f'April 2013, il-valur ta' referenza tal-inflazzjoni ġie
kkalkulat li kien 2,7 fil-mija, bl-Isvezja, il-Latvja u l-Irlanda bħala
t-tliet Stati Membri bl-aħjar prestazzjoni f'dik li hi l-istabbiltà ta'
prezzijiet, b'rati ta' inflazzjoni ta' 0,8 fil-mija 1,3 fil-mija u 1,6 fil-mija
rispettivament. Huwa meħtieġ li jiġu esklużi l-pajjiżi bl-aqwa prestazzjoni li
r-rati ta' inflazzjoni tagħhom ma jistgħux jiġu meqjusa bħala valur ta'
referenza sinifikanti għal Stati Membri oħra. Tali pajjiżi fil-passat kienu
identifikati fir-Rapporti ta' Konverġenza tal-2004 u l-2010. Fis-sitwazzjoni
attwali, huwa meħtieġ li l-Greċja tiġi eskluża mill-aqwa prestaturi, minħabba
li r-rata ta' inflazzjoni u l-profil tagħha jiddevjaw b'marġni wiesa'
mill-medja taż-żona tal-euro, li jirriflettu b'mod prinċipali l-ħtiġjiet ibsin
ta' aġġustament u sitwazzjoni eċċezzjonali tal-ekonomija Griega, u jekk din
tiġi inkluża taffettwa b'mod ħażin il-valur ta' referenza u għaldaqstant
il-ġustizzja tal-kriterju[16].

(9)       Skont l-Artikolu 2
tal-Protokoll Nru 13, il-kriterju dwar il-pożizzjoni baġitarja tal-gvern
imsemmija fit-tieni inċiż tal-Artikolu 140(1) tat-Trattat għandu jfisser
li fil-waqt tal-eżami, l-Istat Membru ma jkunx is-suġġett ta' Deċiżjoni
tal-Kunsill taħt l-Artikolu 126(6) tat-Trattat dwar l-eżistenza ta'
defiċit eċċessiv.
(10)     Skont l-Artikolu 3
tal-Protokoll Nru 13, il-kriterju dwar il-parteċipazzjoni fil-mekkaniżmu
tar-rati tal-kambju tas-Sistema Monetarja Ewropea li jissemma fit-tielet inċiż
tal-Artikolu 140(1) tat-Trattat ifisser li Stat Membru jkun irrispetta l-marġni
għall-varjazzjonijiet normali li jipprovdi għalihom il-mekkaniżmu tar-rati
tal-kambju (ERM) tas-Sistema Monetarja Ewropea mingħajr tensjonijiet gravi għal
tal-anqas l-aħħar sentejn qabel l-eżami. B'mod partikolari, l-Istat Membru ma
għandux ikun żvaluta r-rata bilaterali ċentrali tal-munita tiegħu kontra l-euro
fuq inizjattiva tiegħu stess matul l-istess perjodu. Mill-1 ta' Jannar 1999,
l-ERM II jipprovdi l-qafas għall-evalwazzjoni tas-sodisfar tal-kriterju
tar-rata tal-kambju. Fl-evalwazzjoni tas-sodisfar ta' dan il-kriterju
fir-rapporti tagħhom, il-Kummissjoni u l-BĊE eżaminaw il-perjodu ta' sentejn li
ntemm fis-16 ta' Mejju 2013.
(11)     Skont l-Artikolu 4
tal-Protokoll Nru 13 il-kriterju dwar il-konverġenza tar-rati ta’ mgħax li
jissemma fir-raba’ inċiż tal-Artikolu 140(1) tat-Trattat ifisser li, fuq
osservazzjoni matul perjodu ta’ sena qabel l-eżami, Stat Membru kellu medja
tar-rati ta’ mgħax nominali fit-tul li ma jaqbiżx b’aktar minn żewġ punti
perċentwali dik ta’, l-aktar nett, it-tliet Stati Membri bl-aħjar riżultati
f’termini ta’ stabbiltà tal-prezzijiet. Għall-finijiet tal-kriterji dwar
il-konverġenza tar-rati ta’ mgħax, intużaw rati ta’ mgħax komparabbli fuq bonds
ta’ referenza ta’ 10 snin maħruġa mill-gvern. Fir-rapporti tal-Kummissjoni u
tal-BĊE, sabiex jiġi evalwat is-sodisfar tal-kriterju tar-rati ta' mgħax, tqies
valur ta' referenza kkalkulat bħala l-medja artimetika sempliċi tar-rati ta'
mgħax nominali fit-tul tat-tliet Stati Membri bl-aħjar riżultati f'dik li hi l-istabbiltà
tal-prezzijiet, bl-addizzjoni ta' żewġ punti perċentwali. Abbażi ta' dan,
il-valur ta' referenza fil-perjodu ta' sena li ntemm f'April 2013
kien 5,5 %.
(12)     B’konformità mal-Artikolu 5
tal-Protokoll Nru 13, id-dejta użata fil-valutazzjoni attwali tal-kriterji
ta’ konverġenza għandha tiġi pprovduta mill-Kummissjoni. Il-Kummissjoni
pprovdiet dejta għat-tħejjija ta' din il-proposta. Id-dejta baġitarja ġiet
ipprovduta mill-Kummissjoni wara li l-Istati Membri rrappurtaw
sal-1 ta' April 2013 b'konformità mar-Regolament
tal-Kunsill (KE) Nru 3605/93
tat-22 ta' Novembru 1993 dwar l-applikazzjoni tal-Protokoll dwar
il-proċedura ta' defiċit eċċessiv anness mat-Trattat li jistabbilixxi
l-Komunità Ewropea[17].
(13)     Abbażi tar-rapporti mressqa
mill-Kummissjoni u l-BĊE dwar il-progress li sar fis-sodisfar mil-Latvja
tal-obbligi tagħha rigward il-kisba tal-unjoni ekonomika u monetarja,
il-Kummissjoni kkonkludiet li:
(a)     fil-Latvja, il-leġiżlazzjoni nazzjonali,
inkluż l-Istatut tal-bank ċentrali nazzjonali, hija kompatibbli
mal-Artikoli 130 u 131 tat-Trattat u mal-Istatut tas-SEBĊ u tal-BĊE.
(b)     rigward is-sodisfar mil-Latvja
tal-kriterji ta' konverġenza msemmija fl-erba' inċiżi tal-Artikolu 140(1)
tat-Trattat:
–
ir-rata medja tal-inflazzjoni fil-Latvja, fis-sena
li ntemmet f'April 2013, kienet ta' 1,3 %, li hija aktar baxxa
mill-valur ta' referenza, u x'aktarx tibqa' taħt il-valur ta' referenza
fix-xhur li ġejjin,
–
id-defiċit tal-baġit fil-Latvja ra tnaqqis
kredibbli u sostenibbli għal taħt it-3 fil-mija tal-PDG sa tmiem l-2012;
Permezz tad-Deċiżjoni 2013/.../UE[18]
il-Kunsill, huwa u jaġixxi fuq rakkomandazzjoni tal-Kummissjoni, ħassar
id-Deċiżjoni 2009/591/KE dwar l-eżistenza ta’ defiċit eċċessiv fil-Latvja,
–
Il-Latvja ilha membru tal-ERM II
mit-2 ta' Mejju 2005; meta daħlet fl-ERM II, l-awtoritajiet
b'mod unilaterali impenjaw ruħhom biex iżommu l-lats f'marġni ta' varjazzjoni
ta' ±1 % madwar ir-rata ċentrali. Matul is-sentejn qabel din
il-valutazzjoni, ir-rata ta' kambju tal-lats ma ddevjatx mir-rata ċentrali tagħha
b'aktar minn ±1% u ma esperjenzatx tensjonijiet,
–
fis-sena li ntemmet f'April 2013, ir-rata
tal-imgħax fit-tul fil-Latvja kienet, fil-medja, 3,8 fil-mija, li jiġi
taħt il-valur ta' referenza.
(c)     Fid-dawl tal-valutazzjoni tagħha
tal-kompatibbiltà legali u tas-sodisfar tal-kriterji ta’ konverġenza kif ukoll
il-fatturi addizzjonali, il-Latvja tissodisfa l-kundizzjonijiet meħtieġa
għall-adozzjoni tal-euro.
ADOTTA DIN ID-DEĊIŻJONI:
Artikolu 1
Il-Latvja tissodisfa l-kundizzjonjiet meħtieġa
għall-adozzjoni tal-euro. Id-deroga favur il-Latvja msemmija fl-Artikolu 4
tal-Att ta' Adeżjoni tal-2003 qed titħassar b'effett
mill-1 ta' Jannar 2014.
Artikolu 2
Din
id-Deċiżjoni hija indirizzata lill-Istati Membri.
Artikolu 3
Din id-Deċiżjoni għandha tiġi ppubblikata f’Il-Ġurnal
Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]
[2]
[3]               Id-Deċiżjoni 1998/317/KE (ĠU L 139, 11.5.1998, p. 30).
[4]               ĠU L 167 tas-7.7.2000, p. 19.
[5]               ĠU L 195 tal-15.7.2006, p. 25.
[6]               ĠU L 186 tat-18.7.2007, p. 29.
[7]               ĠU L 186 tat-18.7.2007, p. 32.
[8]               ĠU L 195, 24.7.2008, p. 24.
[9]               ĠU L 196, 28.7.2010, p. 24.
[10]             ĠU L 236, 23.9.2003, p. 33.
[11]             ĠU L 157, 21.6.2005, p. 203.
[12]             ĠU L 112, 24.4.2012, p. 21.
[13]             ĠU C 236, 2.8.1997, p. 5.
[14]             ĠU C 73, 25.3.2006, p. 21. Il-Ftehim kif emendat
bil-Ftehim tal-14 ta’ Diċembru 2007 (ĠU C 319, 29.12.2007,
p. 7).
[15]             ĠU L 257, 27.10.1995, p. 1. Ir-Regolament kif emendat
bir-Regolament (KE) Nru 1882/2003 tal-Parlament Ewropew u tal-Kunsill (ĠU
L 284, 31.10.2003, p. 1) u bir-Regolament (KE) Nru 596/2009
tal-Parlament Ewropew u tal-Kunsill.
[16]             F'April 2013, ir-rata medja ta' inflazzjoni ta' 12-il
xahar tal-Greċja kienet 0,4 % u dik taż-żona tal-euro kienet 2,2 %,
bid-differenza bejn it-tnejn prevista li tikber aktar fix-xhur li ġejjin.
[17]             ĠU L 332, 31.12.1993, p. 7. Ir-Regolament kif emendat
l-aħħar bir-Regolament tal-Kunsill (KE) Nru 2103/2005 (ĠU L 337,
22.12.2005, p. 1).
[18]


               IL-KUMMISSJONI EWROPEA
            Brussell, 7.8.2015
            COM(2015) 397 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni mill-Italja - EGF/2015/004 IT/Alitalia)

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-"Regolament tal-FEG").

               2.Fl-24 ta’ Marzu 2015, l-Italja ppreżentat l-applikazzjoni EGF/2015/004 IT/Alitalia għal kontribuzzjoni finanzjarja mill-FEG, wara li ngħataw xi sensji
                  2
                fil-Gruppo Alitalia
                  3
                fl-Italja.

               3.Wara li vvalutat din l-applikazzjoni, u skont id-dispożizzjonijiet kollha applikabbli tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ finanzjament mill-FEG huma sodisfatti.

               SOMMARJU TAL-APPLIKAZZJONI

                        L-applikazzjoni tal-FEG

                        EGF/2015/004 IT/Alitalia

                        Stat Membru

                        L-Italja

                        Ir-reġjun ikkonċernat (il-livell NUTS 2)

                        Lazjo (ITI4)

                        Id-data tas-sottomissjoni tal-applikazzjoni

                        l-24 ta’ Marzu 2015

                        Id-data ta’ konferma tal-wasla tal-applikazzjoni

                        is-7 ta’ April 2015

                        Id-data tat-talba għal informazzjoni addizzjonali

                        is-7 ta’ April 2015

                        Id-data ta’ skadenza għall-għoti tal-informazzjoni addizzjonali

                        is-19 ta’ Mejju 2015

                        Id-data ta’ skadenza għat-tlestija tal-valutazzjoni

                        il-11 ta’ Awwissu 2015

                        Il-kriterju ta’ intervent

                        L-Artikolu (4)(a) tar-Regolament tal-FEG

                        L-intrapriża ewlenija

                        Gruppo Alitalia

                        Numru ta’ impriżi kkonċernati

                        1

                        Is-settur/i tal-attività ekonomika

                        (Id-Diviżjoni tal-NACE Reviżjoni 2)
                           4

                        Diviżjoni 51 (Trasport bl-ajru)

                        Għadd ta’ sussidjarji, fornituri u produtturi fl-istadju aħħari tal-produzzjoni

                        0

                        Il-perjodu ta’ referenza (erba’ xhur)

                        il-31 ta’ Awwissu 2014 - it-30 ta’ Diċembru 2014

                        Numru ta’ sensji matul il-perjodu ta’ referenza (a)

                        1 247

                        L-għadd ta’ sensji qabel u wara l-perjodu ta’ referenza (b)

                        2

                        Għadd totali ta’ sensji (a + b)

                        1 249

                        Għadd totali ta’ benefiċjarji eliġibbli

                        1 249

                        L-għadd totali ta’ benefiċjarji fil-mira

                        184

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        0

                        Il-baġit għas-servizzi personalizzati (EUR)

                        2 264 080

                        Il-baġit għall-implimentazzjoni tal-FEG
                           5
                         (EUR)

                        94 000

                        Il-baġit totali (EUR)

                        2 358 080

                        Il-kontribuzzjoni tal-FEG (60 %) (EUR)

                        1 414 848

               VALUTAZZJONI TAL-APPLIKAZZJONI

               Proċedura

               4.Fl-24 ta’ Marzu 2015, l-Italja ppreżentat l-applikazzjoni EGF/2015/004 IT/Alitalia fi żmien 12-il ġimgħa mid-data li fiha ġew issodisfati l-kriterji ta’ intervent stabbiliti fl-Artikolu 4 tar-Regolament FEG. Il-Kummissjoni rrikonoxxiet il-wasla tal-applikazzjoni fi żmien ġimagħtejn mid-data tal-preżentazzjoni tal-applikazzjoni, fis-7 ta’ April 2015, u talbet informazzjoni addizzjonali mill-Italja fl-istess data. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il xahar mill-wasla tal-applikazzjoni kompluta, li fiha l-Kummissjoni għandha tlesti l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fil-11 ta’ Awwissu 2015.

               Eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni hija relatata ma’ 1 249 ħaddiem li ngħataw is-sensja mill-Gruppo Alitalia. Il-Gruppo Alitalia jopera fis-settur ekonomiku kklassifikat skont l-NACE Reviżjoni 2 Diviżjoni 51 (trasport bl-ajru). Is-sensji li ngħataw mill-Gruppo Alitalia jinsabu prinċipalment fl-NUTS
                  6
                livell 2 ir-Reġjun tal-Lazjo (ITI4).

               Kriterji ta’ intervent

               6.L-Italja ppreżentat l-applikazzjoni skont il-kriterji ta’ intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem ikunu ngħataw is-sensja matul perjodu ta’ referenza ta’ erba’ xhur f’intrapriża ta’ Stat Membru, inklużi ħaddiema li ngħataw is-sensja mill-fornituri u l-produttur fl-istadju aħħari tal-produzzjoni fil-katina u/jew persuni li jaħdmu għal rashom li l-attività tagħhom tkun waqfet.

               7.Il-perjodu ta’ referenza ta’ erba’ xhur tal-applikazzjoni huwa mill-31 ta’ Awwissu 2014 sat-30 ta’ Diċembru 2014. Matul il-perjodu ta’ referenza, 1 247 ħaddiem ingħataw is-sensja mill-Gruppo Alitalia.

               Kalkolu tal-għotjiet tas-sensja u ta’ waqfien ta’ attività

               8.L-għoti ta’ 1 247 sensja matul il-perjodu ta’ referenza ġie kkalkolat mid-data tat-terminazzjoni de facto tal-kuntratt tal-impjieg jew l-iskadenza tiegħu.

               Benefiċjarji eliġibbli

               9.Minbarra l-1 247 ħaddiem li diġà saret referenza għalihom, il-benefiċjarji eliġibbli jinkludu żewġ ħaddiema li tkeċċew wara perjodu ta’ referenza ta’ erba’ xhur. Tista’ tiġi stabbilita rabta kawżali ċara mal-avveniment li wassal għas-sensji matul il-perjodu ta’ referenza.

               10.Għaldaqstant, in-numru totali ta’ benefiċjarji eliġibbli huwa ta’ 1 249.

               Rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni

               11.Sabiex tiġi stabbilita rabta bejn is-sensji u bidliet strutturali kbar fix-xejriet tal-kummerċ dinji minħabba l-kummerċjalizzazzjoni, l-Italja targumenta li għalkemm globalment, is-suq internazzjonali tat-trasport bl-ajru għadu ddominat mil-linji tal-ajru Ewropej, dan is-settur għadda minn taqlib ekonomiku serju, b’mod partikolari tnaqqis mis-sehem tas-suq tal-UE. Matul il-perjodu 2008-2012, it-traffiku globali żdied b’4,6 % fis-sena, bħala parti mix-xejra ta’ tkabbir fit-tul osservat mill-1970. It-traffiku tal-ajru bejn l-Ewropa u l-kumplament tad-dinja madankollu qiegħed jikber b’rata inqas mgħaġġla (2,4 %) li wasslet għal tnaqqis fis-sehem tas-suq tal-UE 27 fit-trasport bl-ajru mkejjel fi dħul mill-kilometri tal-passiġġieri (RPK). Dejta disponibbli għall-2013
                  7
                u fl-2014
                  8
                tindika li x-xejra murija għall-perjodu 2008-2012 għadha għaddejja. L-Ewropa kibret bi 3,8 % fl-2013 u b’5,7 % fl-2014 meta mqabbla mas-sena ta’ qabel, taħt il-medja dinjija (5,2 % u 6,3 % rispettivament), u tammonta għal 38 % tat-traffiku dinji (imkejjel f’RPK), punt perċentwali inqas minn fl-2012. Ir-reġjun tal-Lvant Nofsani jibqa’ dak li qiegħed jikber l-aktar malajr fid-dinja, b’espansjoni ta’ 10,9 % fl-2013 u ta’ 13,4 % fl-2014 u li jammonta għal 14 % tat-traffiku dinji internazzjonali.

               12.F’termini ta’ konnessjoni ta’ traffiku tal-ajru, il-Lvant Nofsani huwa attur qawwi, bi tliet ajruporti ewlenin Doha (Qatar), Abu Dhabi (UAE) u Dubai (UAE) li kollha juru konnessjoni għolja tal-volumi tat-traffiku (madwar 50 %). Meta jittieħdu bħala grupp, it-tliet ajruporti issa jaqdu madwar 15 % tal-volum kollu tat-traffiku tal-ajru li jgħaddi mill-Asja għall-Ewropa u mill-Ewropa għal-Lbiċ tal-Paċifiku. Il-volum tat-traffiku ġenerali bejn l-Ewropa u l-Asja qiegħed jikber b’madwar 7 % kull sena, iżda t-traffiku bejn l-Ewropa u l-Asja bir-rotta mil-Lvant Nofsani qiegħed jikber b’madwar 20 % fis-sena
                  9
               .

               13.L-evoluzzjoni riċenti tat-Turkish Airlines kienet komparabbli ma’ dik tal-kumpaniji tal-Golf. Il-kumpanija kkonċentrat fuq iċ-ċentru ta’ attività tagħha f’Istanbul–Atatürk biex taqbad sehem sinifikanti tal-flussi tat-traffiku bejn l-Asja u l-Ewropa u għal dan l-għan, irdoppjat id-daqs totali tal-flotta tagħha, li żdiedet minn 100 ajruplan fl-2006 għal 200 fl-2012. It-tkabbir tat-Turkish Airlines kien iktar sinifikanti meta mkejjel f’sits/kilometri offruti fuq in-netwerk ta’ titjiriet twal tagħha li żdied minn 5 000 miljun fl-2004 għal iktar minn 30 000 miljun fl-2013.

               14.It-traffiku tal-passiġġieri internazzjonali minn/għall-Italja u l-UAE, fejn huma bbażati t-trasportaturi tal-ajru Emirates u Etihad, kiber b’medja ta’ 21 % kull sena fil-perjodu 2004 sa 2014. In-numru ta’ passiġġieri żdied b’sitt darbiet, minn 297 268 fl-2004 għal 1,7 miljun fl-2014
                  10
               . Fil-każ tat-Turkija u t-Turkish Airlines, il-medja annwali żdiedet bi 18 % u l-passiġġieri li nġarru minn u lejn l-Italja żdiedu b’ħames darbiet minn 426 818 għal 2 miljuni matul l-istess perjodu
                  11
               . Din iż-żieda kbira ħafna fl-għadd ta’ passiġġieri li nġarru seħħet bi skapitu l-iktar tal-Alitalia.

               15.L-effetti ta’ dawn il-bidliet fix-xejriet tal-kummerċ ħżienu b’fatturi oħra bħan-nuqqas fid-domanda bħala konsegwenza tal-kriżi ekonomika u ż-żieda fil-prezzijiet taż-żejt (il-fjuwil jirrappreżenta xi drabi kważi terz mill-ispejjeż tas-sit/kilometru), li jirriżultaw fi tnaqqis fl-impjiegi fis-settur tat-traffiku tal-ajru b’6,6 % fil-livell tal-UE matul il-perjodu 2008-2013
                  12
               .

               16.Sal-lum, is-settur tat-trasport bl-ajru kien is-soġġett ta’ żewġ applikazzjonijiet FEG
                  13
               , it-tnejn ibbażati fuq kummerċ relatat mal-globalizzazzjoni.

               Avvenimenti li jwasslu għall-għoti tas-sensja u waqfien tal-attività

               17.Kif diġà ntqal hawn fuq, iż-żieda kbira ħafna fl-għadd ta’ passiġġieri li nġarru minn u lejn l-Italja mit-trasportaturi tal-ajru tal-Golf u t-Turkish Airlines sar bi skapitu tal-Alitalia. It-tnaqqis fin-numru ta’ passiġġieri trasportati fl-2014 lura għaċ-ċifri tal-2010, li jirrappreżenta tnaqqis bi 3,6 % meta mqabbel mal-2013 u b’6,4 % meta mqabbel mal-2012 flimkien mat-telf akkumulat mill-privatizzazzjoni sħiħa tal-Alitalia fl-2009, li fl-ewwel trimestru tal-2014 kien EUR 1 137 miljun huma l-avvenimenti li jwasslu għal dawn is-sensji mill-Gruppo Alitalia li għalihom l-Italja talbet appoġġ mill-FEG.

               18.Fid-dawl ta’ din is-sitwazzjoni (tnaqqis fl-għadd ta’ passiġġieri trasportati u telf akkumulat), fit-12 ta’ Lulju 2014, Gruppo Alitalia, bi ftehim mat-trejdjunjins rilevanti
                  14
               , iddeċidew li jippreżentaw lill-Ministeru tax-Xogħol talba għal CIG
                  15
                għal kriżijiet korporattivi, li jirrigwardaw 1 635 ħaddiem. Iktar tard il-"mobbiltà"
                  16
                il-proċedura tnediet għal 1 249 ħaddiem.

               L-impatt mistenni tas-sensji b’rabta mal-ekonomija u l-impjiegi lokali, reġjonali jew nazzjonali

               19.L-istruttura tal-produzzjoni tal-Lazjo hija kkaratterizzata mill-importanza kbira tas-servizzi u livell baxx ta’ industrijalizzazzjoni. Is-servizzi jirrappreżentaw 85,4 % tal-valur miżjud fil-livell reġjonali, filwaqt li l-medja nazzjonali hija 74,1 %. Minħabba l-flussi kostanti u għoljin ta’ turisti u viżitaturi fir-reġjun u f’Ruma b’mod partikolari, is-setturi relatati mat-turiżmu huma l-iktar żviluppati fil-Lazjo.

               20.L-impjiegi fil-Lazjo ġew affettwati mill-effetti tal-kriżi ekonomika u finanzjarja f’livell inqas mill-impjiegi fil-livell nazzjonali. Skont l-Eurostat, fil-Lazjo, matul il-perjodu 2008-2013 l-impjiegi naqsu b’1,7 % (dan it-tnaqqis jirrappreżenta iktar minn 38 000 impjieg mitluf) filwaqt li l-impjiegi fl-Italja naqsu b’4,2 % u kważi ntilfu miljun impjieg.

               21.Fl-2014, l-ammont totali ta’ sigħat CIG awtorizzati fil-Lazjo żdied bi 12,3 % meta mqabbel mal-2013. Barra minn hekk, minħabba li n-numru ta’ sigħat awtorizzati diġà kien f’livell għoli ħafna mill-2011, kull żieda għandha impatt ikbar fuq is-suq tax-xogħol milli jindikaw iċ-ċifri.

               22.Barra minn hekk, matul il-perjodu 2008-2013, l-impjiegi fis-settur tat-trasport bl-ajru fl-Italja naqsu b’madwar 20 %
                  17
               . Is-sensji mill-Gruppo Alitalia ser ikomplu jaggravaw sitwazzjoni ta’ impjieġ diġà diffiċli.

               Benefiċjarji fil-mira u azzjonijiet proposti

               Benefiċjarji fil-mira

               23.In-numru stmat ta’ ħaddiema li ngħataw is-sensja li mistennija jipparteċipaw fil-miżuri huwa 184. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età hija kif ġej:

                        Kategorija

                        Għadd ta’
                           benefiċjarji fil-mira

                        Sess:

                        L-irġiel:

                        129

                        (70,1 %)

                        Nisa:

                        55

                        (29,9 %)

                        Iċ-ċittadinanza:

                        Iċ-ċittadini tal-UE:

                        183

                        (99,5 %)

                        mhux ċittadini tal-UE:

                        1

                        (0,5 %)

                        Grupp ta’ età:

                        15-24 sena:

                        0

                        (0 %)

                        25-29 sena:

                        0

                        (0 %)

                        30-54 sena:

                        178

                        (96,79 %)

                        55-64 sena:

                        6

                        (3,3 %)

                        iktar minn 64 sena:

                        0

                        (0 %)

               L-eliġibbiltà tal-azzjonijiet proposti

               24.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               –Reklutaġġ u valutazzjoni tal-ħiliet: L-ewwel miżura hija pprovduta lill-parteċipanti miċ-Ċentri tal-Impjieg u tinkludi profil tal-ħaddiema u valutazzjoni tal-ħiliet flimkien ma’ informazzjoni dwar is-servizzi disponibbli u l-aġenziji akkreditati li joffru s-servizzi. Il-ħaddiem interessat li jagħmel użu mis-servizzi jagħżel l-aġenzija tal-għażla tiegħu/tagħha u jidħol/tidħol fi ftehim maċ-ċentru tal-impjieg u l-aġenżija, l-hekk imsejjaħ “contratto di ricollocazione” (ftehim ta’ impjieg mill-ġdid). Il-ħaddiem jaqbel li jieħu sehem b’mod attiv filwaqt li l-operatur jieħu l-obbligu li jakkumpanja lill-ħaddiem b’mod attiv lejn impjieg ieħor.

               –Appoġġ attiv għat-tiftix ta’ impjieg. Aġenziji akkreditati ser jipprovdu lill-ħaddiema li ngħataw is-sensja b’appoġġ attiv għat-tiftix ta’ impjieg. Il-ħaddiema ser jiġu akkumpanjati minn tutur li ser jgħinhom u jiggwidahom. It-tutur ser jgħin ukoll lill-ħaddiema billi jsib soluzzjonijiet li jippermettulhom jerġgħu jiġu impjegati. L-aġenziji ser jitħallsu abbażi tar-riżultati miksubin. EUR 4 000 meta ħaddiem li ngħata s-sensja jsib impjieg permanenti, EUR 2 500 meta ħaddiem li ngħata s-sensja jsib impjieg b’kuntratt ta’ tnax-il xahar jew iktar, EUR 1 000 meta ħaddiem li ngħata s-sensja jkun sab impjieg b’kuntratt ta’ mill-inqas sitt xhur. Meta ma jkunx possibbli li tinstab soluzzjoni għall-ħaddiem li ngħata s-sensja, l-aġenzija ser tirċievi ammont ekwivalenti għal 20 % tal-kontribuzzjoni medja li tkun waslet għal kull ħaddiem li jerġa’ jiġi impjegat, għas-servizzi ta’ konsulenza u ta’ appoġġ għal kull parteċipant.
                  18
               .

               –Taħriġ. Il-parteċipanti ser jiġu offruti taħriġ vokazzjonali mmirat għall-kwalifikazzjoni mill-ġdid jew l-aġġornament tal-ħiliet tal-ħaddiema, wara li ssir talba minn impjegaturi potenzjali. It-taħriġ preparatorju f’kulleġġ jista’ jiġi kkombinat ma’ taħriġ fuq il-post tax-xogħol tal-impjegatur potenzjali. L-ispiża medja stmata għat-taħriġ hija ta’ EUR 4 800.

               –Rimborż ta’ spejjeż tal-mobbiltà. L-ispejjeż reali mġarrbin mill-ħaddiema sabiex jipparteċipaw f’taħriġ fuq il-post tax-xogħol f’impriżi li jinsabu 80 km jew iktar mir-residenza tal-parteċipanti ser jiġu rimburżati sa EUR 5 000, wara li jiġu ppreżentati, fatturi, irċevuti tat-taxxa jew kwalunkwe dokument ta’ kontabbiltà ekwivalenti ieħor. L-ispejjeż tal-mobbiltà jinkludu spejjeż għall-ivjaġġar, għall-għajxien, spejjeż għall-akkomodazzjoni u spejjeż tal-installazzjoni (spejjeż ta’ trażlok, elettriku, ilma, gass, eċċ).

               –Benefiċċji għar-reklutaġġ ta’ persuni li għandhom iktar minn 50 sena. Dan il-pagament huwa ta’ benefiċċju għall-ħaddiema li jkunu ngħataw is-sensja billi jiġi ffaċilitat l-impjieg mill-ġdid tagħhom b’terminu fiss jew b’kuntratti permanenti f’impriża minbarra l-Gruppo Alitalia. Għal impjieġ mill-ġdid b’kuntratti permanenti, il-kumpanija tar-reklutaġġ ser tirċievi EUR 7 000 għal kull ħaddiem filwaqt li għal impjieg mill-ġdid b’kuntratti fissi ta’ inqas minn 12-il xahar, il-kumpanija ta’ reklutaġġ ser tirċievi EUR 3 000 għal kull ħaddiem u EUR 1 000 għall-impjieg mill-ġdid b’kuntratti fissi ta’ mill-inqas 6 xhur. Jekk matul il-perjodu meta jkun effettiv il-kuntratt b’terminu fiss l-impjegatur ibiddlu għal kuntratt permanenti, il-benefiċċju ta’ reklutaġġ li jingħata jiġi ssupplimentat sa massimu ta’ EUR 7 000. Madankollu, fil-każ ta’ tiġdid ta’ kuntratti b’terminu fiss, l-impjegatur mhuwiex intitolat għal xi bonus addizzjonali.

               25.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post il-miżuri passivi tal-protezzjoni soċjali.

               26.L-Italja pprovdiet l-informazzjoni meħtieġa dwar azzjonijiet li huma obbligatorji għall-impriża kkonċernata bis-saħħa tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG ma tiħux post dawn l-azzjonijiet.

               Baġit stmat

               27.L-ispejjeż totali stmati huma ta’ EUR 2 358 080, li jinkludu nefqa għal servizzi personalizzati ta’ EUR 2 264 080 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 94 000.

               28.Il-kontribuzzjoni finanzjarja totali mitluba mill-FEG hija ta’ EUR 1 414 848 (60 % tal-ispejjeż totali).

                        L-azzjonijiet

                        Numru stmat ta’ parteċipanti

                        Kost stmat għal kull parteċipant
                        (EUR)

                        Spejjeż totali stmati

                        (EUR)

                        Is-servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Reklutaġġ u valutazzjoni tal-ħiliet
                           (Bilancio di competenze)

                        184

                        70

                        12 880

                        Appoġġ attiv għat-tiftix ta’ impjieg
                           (Soggetto accreditato)

                        184

                        4 000

                        736 000

                        Taħriġ
                        (Formazione on demand)

                        184

                        4 800

                        883 200

                        Subtotal (a):

                        Il-perċentwal tal-pakkett ta’ servizzi personalizzati

                        –

                        1 632 080

                        (72,09 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Rimborż tal-ispejjeż għall-mobbiltà
                           (Bonus di mobbiltà per la formazione)

                        90

                        5 000

                        450 000

                        Benefiċċji ta’ reklutaġġ ta’ persuni li għandhom iktar minn 50 sena
                        (Bonus assunzione over 50)

                        26

                        7 000

                        182 000

                        Subtotal (b):

                        Il-perċentwal tal-pakkett ta’ servizzi personalizzati:

                        –

                        632 000

                        (27,91 %)

                         L-azzjonijiet skont l-Artikolu 7(4) tar-Regolament tal-FEG

                        1. Attivitajiet preparatorji

                        –

                        8 500

                        2. Ġestjoni

                        –

                        35 000

                        3. Informazzjoni u pubbliċità

                        –

                        8 500

                        4. Kontroll u rapportar

                        –

                        42 000

                        Subtotal (c):

                        Perċentwal tal-ispejjeż totali:

                        –

                        94 000

                        (3,99 %)

                        Spejjeż totali (a + b + c):

                        –

                        2 358 080

                        Il-kontribuzzjoni tal-FEG (60 % tal-ispejjeż totali)

                        –

                        1 414 848

               29.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati.

               Perjodu ta’ eliġibbiltà tan-nefqa

               30.L-Italja bdiet tipprovdi servizzi personalizzati lill-benefiċjarji fil-mira fl-1 ta’ April 2015. In-nefqa fuq l-azzjonijiet imsemmijin fil-paragrafu 24 għalhekk għandha tkun eliġibbli għal kontribuzzjoni finanzjarja mill-FEG mill-1 ta’ April 2015 sal-1 ta’ April 2017.

               31.L-Italja bdiet teħel in-nefqa amministrattiva sabiex timplimenta l-FEG mit-30 ta’ Jannar 2015. Għaldaqstant, in-nefqa għal attivitajiet ta’ tħejjija, ta’ ġestjoni, ta’ informazzjoni u pubbliċità u ta’ kontroll u rapportar għandha tkun eliġibbli għal kontribuzzjoni finanzjarja mill-FEG mit-30 ta’ Jannar 2015 sal-1 ta’ Ottubru 2017.

               Kumplimentarjetà ma’ azzjonijiet iffinanzjati mill-fondi nazzjonali jew tal-Unjoni

               32.Is-sors ta’ prefinanzjament jew kofinanzjament nazzjonali huwa l-Fond għall-Politiki Attivi, imsemmi fil-paragrafu 215 tal-Artikolu 1 tal-Liġi Nru 147/2013
                  19
               .

               33.L-Italja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux ser jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-imsieħba soċjali kif ukoll awtoritajiet lokali u reġjonali

               34.L-Italja kkonsultat u/jew infurmat lill-imsieħba soċjali, l-aġenziji akkreditati li jipprovdu appoġġ għat-tiftix ta’ impjieg u lill-ħaddiema dwar il-pakkett ikkoordinat ta’ servizzi personalizzati. Il-laqgħa mat-trejdunjins saret fl-4 ta’ Marzu 2015 u mal-assoċjazzjonijiet ta’ min iħaddem fis-6 ta’ Marzu 2015. L-aġenziji akkreditati ġew infurmati fit-23 ta’ Frar 2015, filwaqt li l-pakkett ta’ servizzi personalizzati b’appoġġ għall-eks-ħaddiema tal-Alitalia ġie ppreżentat lill-benefiċjarji fil-31 ta’ Marzu 2015. Sabiex jiġi inkoraġġit u ffaċilitat l-iskambju ta’ informazzjoni u kjarifiki dwar il-każ, tqassam indirizz elettroniku apposta (alitalia2014@regione.Lazjo.it) lill-benefiċjarji u lill-imsieħba soċjali.

               Sistemi ta’ ġestjoni u kontroll

               35.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. L-Italja nnotifikat lill-Kummissjoni li l-kontribuzzjoni finanzjarja ser tiġi ssorveljata mill-Ministero del lavoro e delle politiche sociali - Direzione generale per le politiche attive, i servizi per il lavoro e la formazione (MLPS – DG PASLF) kif ġej: MLPS — DG PASLF — Divisione III ser taġixxi bħala l-awtorità maniġerjali, MLPS — DG PASLF — Divisione IV bħala l-awtorità ta’ ċertifikazzjoni u MLPS — Secretariato Generale — Divisione II bħala l-awtorità tal-awditjar. Ir-Regione Lazjo, ser ikun il-korp intermedjarju għall-awtorità maniġerjali.

               Impenji pprovduti mill-Istat Membru kkonċernat

               36.L-Italja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u ta’ nondiskriminazzjoni ser jitħarsu fil-kuntest tal-aċċess għall-azzjonijiet proposti u fl-implimentazzjoni tagħhom,

               –tinżamm il-konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi;

               –Gruppo Alitalia, l-entità li qiegħda tagħmel it-tkeċċijiet, li kompliet l-attivitajiet tagħha wara li keċċiet il-ħaddiema, ikkonformat mal-obbligi legali tagħha li jirregolaw is-sensji u pprovdiet għall-ħaddiema tagħha skont dawn l-obbligi,

               –l-azzjonijiet proposti mhumiex ser jirċievu għajnuna finanzjarja minn fondi jew minn strumenti finanzjarji oħrajn tal-Unjoni, u kwalunkwe finanzjament doppju ser jiġi evitat;

               –l-azzjonijiet proposti ser ikunu kumplimentari ma’ azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG ser tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               37.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  20
               .

               38.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 1 414 848, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               39.Id-deċiżjoni proposta biex jiġi mmobilizzat l-FEG ser tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u l-ġestjoni finanzjarja tajba.
                  21
               .

               Atti relatati

               40.Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni ser tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 414 848 fil-linja baġitarja rilevanti.

               41.Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni ser tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li ser tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni
                  (applikazzjoni mill-Italja - EGF/2015/004 IT/Alitalia)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  22
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  23
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b’riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)L-FEG ma għandux jaqbeż l-ammont massimu annwali ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  24
               .

               (3)Fl-24 ta’ Marzu 2015, l-Italja ppreżentat l-applikazzjoni EGF/2015/004 IT/Alitalia għal kontribuzzjoni finanzjarja mill-FEG, wara għoti ta’ sensji mill-Gruppo Alitalia
                  25
                fl-Italja. Din kienet supplimentata b’informazzjoni addizzjonali skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG skont l-Artikolu 13 tar-Regolament (UE) Nru 1309/2013.

               (4)Għalhekk, l-FEG għandu jiġi mobilizzat sabiex jipprovdi kontribuzzjoni finanzjarja ta’ EUR 1 414 848 fir-rigward tal-applikazzjoni sottomessa mill-Italja.

               (5)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jagħti s-somma ta’ EUR 1 414 848 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Dan japplika minn [id-data tal-adozzjoni tagħha].
                  26*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Alitalia Compagnia Aerea Italiana S.p.A. u Air One S.p.A. (CAI First S.p.A., CAI Second S.p.A. u Alitalia Loyalty).

                     (4)
                  ĠU L 393, 30.12.2006, p. 1.

                     (5)
                  Skont ir-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje ta’ perjodi għat-tqassim reġjonali l-ġdid (ĠU L 310, 9.11.2012, p. 34).

                     (7)

                     http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf

                     (8)

                     http://www.icao.int/Newsroom/Pages/Strong-Passenger-Results-and-a-Rebound-for-Freight-Traffic-in-2014.aspx

                     (9)

                     http://www.amadeus.com/web/amadeus/en_US-US/Amadeus-Home/News-and-events/News/041713-300-world-super-routes/1259071352352-Page-AMAD_DetailPpal?assetid=1319526535668&assettype=PressRelease_C

                     (10)
                  ENAC. Dati di traffico.

                     www.enac.gov.it

                     (11)
                  Id.

                     (12)
                  Eurostat, Impjiegi skont is-sess, il-gruppi ta’ etajiet u attività ekonomika ddettaljata (mill-2008, NACE Rev.2 (1 000),

                     http://ec.europa.eu/eurostat/web/lfs/data/database

                  .

                     (13)
                  EGF/2013/014 FR Air France (COM(2014) 701 finali) u EGF/2015/004 IT Alitalia, din l-applikazzjoni.

                     (14)
                  UIL-transporti, UGL transporti, FILT-CGIL, FIT-CISL.

                     (15)
                  Cassa Integrazione Guadagno (CIG) hija benefiċċju maħsub biex tiżgura ċertu livell ta’ dħul ta’ ħaddiema li ma jkunux tħallew jieħdu l-kompiti tagħhom . Is-CIG tiġi attivata fil-każ tat-tnaqqis ta’ attivitajiet ta’ produzzjoni jew it-twaqqif tagħhom, minħabba ristrutturar, riorganizzazzjoni ta’ impriża, kriżi korporattiva jew proċeduri ta’ likwidazzjoni li għandhom konsegwenzi serji fuq is-suq tax-xogħol fil-livell lokali. Is-CIG hija għodda li tipprevjeni lill-ħaddiema milli jingħataw is-sensja billi ma tħallix lill-impriżi jaħarbu mill-kost lavorattiv temporanjament mhux meħtieġ, filwaqt li jistennew li jissoktaw l-attivitajiet tal-produzzjoni normali. Madankollu, is-CIG ħafna drabi huwa preludju għall-mobbiltà.

                     (16)
                  Mobbiltà hija waħda mill-assigurazzjonijiet soċjali stipulati bil-liġi sabiex jonqsu l-konsegwenzi għal min jingħata s-sensja. Permezz tal-proċedura tal-mobbiltà, il-ħaddiema li jingħataw is-sensja jirċievu appoġġ finanzjarju u mekkaniżmi li jiffaċilitaw l-impjieg mill-ġdid tagħhom.

                     (17)
                  Eurostat, Impjiegi skont is-sess, il-gruppi ta’ etajiet u attività ekonomika ddettaljata

                     http://ec.europa.eu/eurostat/web/lfs/data/database

                  .

                     (18)
                  Għal finijiet baġitarji, l-Istat Membru applikant stima r-retribuzzjoni medja fil-livell ta’ EUR 3 000 għal kull ħaddiem riintegrat u retribuzzjoni ta’ EUR 600 għal kull ħaddiem li għalih ma kienx possibbli li tinstab soluzzjoni.

                     (19)

                     http://www.gazzettaufficiale.it/eli/id/2013/12/27/13G00191/sg

                     (20)
                  ĠU L 347, 20.12.2013, p. 884.

                     (21)
                  ĠU C 373, 20.12.2013, p. 1.

                     (22)
                  ĠU L 347, 20.12.2013, p. 855.

                     (23)
                  ĠU C 373, 20.12.2013, p. 1.

                     (24)
                  Ir-Regolament (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (25)
                  Alitalia Compagnia Aerea Italiana S.p.A. u Air One S.p.A. (CAI First S.p.A., CAI Second S.p.A. u Alitalia Loyalty).

                     (26)
                   Id-data għandha tiddaħħal mill-Parlament qabel il-pubblikazzjoni fil-ĠU.